Pengorbanan Besar Seorang Ayah Tua Yang Sakit

Nota Editor: Penulisan ini ditulis oleh Tuan Abd Ghani Haron. Semoga kisah ini menyentuh hati untuk kita menjadi lebih pemurah pada Ramadhan ini. Lawati Facebook Page Tuan Abdul Ghani Haron untuk lebih banyak cerita inspirasi di sini.

Satu lagi karya saya untuk menegur sikap anak kepada bapa yang tua dan kerap sakit.

Ketika duduk menunggu giliran di Klinik Kardiologi, Hospital Sultanah Bahiyah, seorang lelaki tua yang baru mendaftar masih tercungap-cungap kepenatan minta duduk di tepi saya.

Apabila nafasnya mula reda, saya bertanya, “Saya nampak Haji turun teksi tadi, tak ada orang hantarkah?”

Dia menjawab, “Isteri dah meninggal. Anak dah kerja dan kahwin, tinggal berasing. Saya tak mahu suruh anak hantar kerana saya takut mereka berdosa kerana menolak, memberi alasan, atau menghantar dengan masam muka. Biarlah saya naik teksi.”

Dia diam sejenak. Saya bersedia mendengar luahan hatinya. “La ni saya sedar, kita bela anak untuk menyenangkan hidupnya. Jangan mengharap untuk menyenangkan hidup kita.”

Dia mula mengesat air mata, “Dosa berkata ‘uuh‘ pun sudah cukup besar pada seorang anak, inikan mula menolak, memberi alasan dan bermuka masam apabila diminta sesuatu. Biarlah, saya anggap saya sudah menghabiskan tugas membela mereka. Biarlah mereka nikmati hidup tanpa diganggu. Kita sekadar bersedia untuk kembali kepada tuhan.”

Allahuakbar! Saya pula yang jadi sedih, tetapi saya masih ditemani oleh anak.

Kata-katanya benar-benar meredupkan hati saya. Bukan tidak pernah menolak permintaan ayah, bukan tidak pernah memberi alasan untuk tidak menunaikan permintaannya, bukan tidak pernah bermasam muka dengannya. Ya Allah. Orang tua ini bukan sahaja berjaya menunaikan tanggungjawabnya, tetapi melakukan lebih lagi dengan mengelak anak-anak terjerumus dosa.

Dua pengorbanan ibu bapa. Ayah dan ibu, akan mengorbankan seluruh kudrat yang ada demi kesejahteraan anak-anak, rasa yang lahir bukan atas paksaan tetapi naluri yang Tuhan jadikan. Jauh di sudut hati mereka mengharap anak-anak menjadi tempat bergantung di hari tua. Tetapi bagai dikata oleh orang tua yang saya temui, akhirnya, apabila zaman berubah, banyak anak yang terlupa, yang alpa sibuk mengejar dunia. Ada anak yang hilang pertimbangan antara bapa yang telah tidak berupaya, dengan dunia yang perlu dihambat. Bapa yang baik akan meneruskan pengorbanan kedua seperti orang tua ini, kali ini bukan lagi untuk memberi kepada anak-anak, tetapi berkorban untuk tidak menyusahkan, sehingga akhir hayatnya. Betullah kata orang, ibu bapa mampu membela anak sekawan neru, anak belum tentu mampu membela seorang bapa atau ibu.

Berhentilah memberi alasan kepada ibu dan bapamu kerana mereka tidak pernah memberi alasan untuk memenuhi permintaan mu kecuali apabila mereka benar-benar tidak berupaya! Berpada-padalah dalam menghambat dunia. Seluruh isi dunia ini jika mahu bayar kepada seorang ayah sebagai ganjaran membesarkan kita, tidak akan sama tukarannya. Menolak satu permintaan seorang ayah adalah jauh lebih besar daripada menolak perintah seorang raja. Tapi semua ibubapa yang beriman, yang menghadap penghujung hidup akan terus berkorban demi anak dengan tidak menyusahkan mereka, bahkan ada yang masih sanggup ‘meminjamkan’ RM kepada anak-anak. Anda pernah menolak permintaaan ayah? Masih bermadah penuh sendu mengharap pinjam duit abah? Masih mengharap keringat tuanya?Peluru saya tepat ke sasaran.

BACA: 6 Perkara Mudah Tapi Kita Tak Sanggup Buat Untuk Ibu Bapa

BACA Lagi: Kisah Hujung Nyawa Seorang Ayah Dan Mesej Penting Buat Dua Anaknya Ini Membuat Kami Berfikir

LIKE dan FOLLOW Vocket di Facebook serta Instagram


‘Boyfriend’ Saya Tidak Sewa Limo, Tetapi Pengorbanan Dia Sangat Manis

Sweet ke tak sweet?
(Rentetan daripada kisah viral boyfriend bawa girlfriend naik limo untuk surprise harijadi).

Kisah benar ini berlaku pada tahun 2008.

Seorang lelaki sanggup meneruskan perkahwinan dengan tunangnya yang disahkan menghidap kanser sebulan selepas pernikahan mereka.

Menjelang 6 bulan sebelum majlis pernikahan mereka, wanita tersebut mengalami penurunan kesihatan yang mendadak sehingga kehilangan berat sebanyak 32 kg.

Selama 6 bulan berulang alik ke Hospital Kuala Lumpur, dirujuk ke Institut Perubatan Respiratori IPR namun masih tiada tanda-tanda didiagnosis dengan sakit apa. Pelbagai ujian telah dibuat, X-ray dan CT Scan, CT Guided Biopsy, FNC, Mantoux Test, dan segala macam ujian tiada jua bertemu jawapan.

Namun si tunang masih setia menemani wanita tersebut. Sehinggalah doktor mendapati terdapat benjolan di leher dan membuat minor surgery. Wanita tersebut yang dulu berisi kini semakin kurus.

Tenaga sudah semakin kecil. Sudah banyak terlantar sahaja. Berjalan tidak lagi mampu dibuat. Selera makan hilang. Sehingga wanita tersebut memutuskan tidak mahu meneruskan perkahwinan.

Katanya… hanya orang gila sahaja sanggup kahwin dengan orang terlantar sakit.

Lelaki itu berkeras. Dia mahu teruskan perkahwinan ini. Katanya… susah mahu dapat pelepasan majikan jika title ‘tunang’. Kena kahwin juga supaya dapat title ‘isteri’. Lagipun lebih manis suami yang jaga isteri yang sakit berbanding tunang!

Maka… berlangsunglah perkahwinan tersebut dalam linangan air mata banyak pihak.

Dialah yang jaga saya selepas kahwin di hospital dan di rumah. Sebulan selepas kahwin… doktor confirm saya didiagnosis kanser Hodgkin Disease. Kena buat kimo segera sebab saya dah kritikal. Maka… berbulan madulah kami di Hospital Ampang selepas berkahwin.

Boyfriend saya tak sewa limo… tetapi pengorbanan dia meneruskan perkahwinan kami semasa saya sakit kronik adalah SANGAT SWEET. Saya hanya berdoa kepada tuhan untuk menjanjikan Syurga buat suami saya yang baik hati itu.

Akhirnya… mereka hidup bahagia dengan tiga cahayamata.

Puan Rafiza Idayu juga pernah berkongsi tentang pengalaman menghidapi kanser dalam artikel Diuji Penyakit Kanser Dan Salahkan Tuhan, Lepas 5 Tahun Baru Aku Tahu Hikmahnya.


adidas Berkolaborasi Bersama Marvel Hasilkan Kasut Captain America Edisi Khas

Sempena tayangan Avengers: Endgame pada 26 April ini, adidas telah berkolaborasi bersama Marvel menghasilkan koleksi khas ‘Heroes Among Us’ dengan memperkenalkan salah satu kasut yang mewakili watak Marvel iaitu Captain America.

Menariknya, koleksi khas ‘Heroes Among Us’, Captain America ini diinspirasikan oleh pemain Washington Wizards, John Wall dengan beberapa bintang ikonik Avengers iaitu Iron Man dan James, Black Panther dan Damian Lillard, Captain Marvel dan Candace Parker dan Nick Fury dan Tracy McGrady.

Pemilihan untuk pengeluaran kasut ini sangat tepat pada waktunya apabila para penonton masih lagi tertanya-tanya apakah yang terjadi pada watak Steve sepanjang Avengers: Endgame nanti.

Koleksi khas ‘Heroes Among Us’, Captain America ini mula dijual di atas talian dan butik-butik adidas yang terpilih pada 26 April ini dengan harga $180 (RM743.85).


Cerita Di Sebalik Gambar Ini Buat Saya Fikir Akan Pengorbanan Ayah Yang Didiamkan

Satu gambar ini telah mencetuskan viral pada suku tahun terakhir 2015. Ia memaparkan seorang ayah sedang memayungkan anaknya di waktu hujan. Apa yang menarik perhatian ialah baju kemeja ayah kebasahan hingga boleh nampak warna kulitnya di sebalik helaian kain kemeja itu.

Momen ini telah ditangkap oleh Eumine Choi, 25, di Queens, New York, Amerika. Dia memuatnaik gambar itu di Reddit dengan kata-kata:

Hope the son just grows up to realize how lucky he is… Pay it forward.

Tapi gambar yang sama telah di-repost oleh pengguna Reddit yang lain dengan kata-kata ‘Dads’ telah menarik perhatian 3.9 juta views.

Cerita di sebalik gambar itu telah dicungkil di Yahoo! Parenting. Menurut Choi, semasa dia hendak menyeberangi jalan sewaktu pulang dari kerja, dia nampak peristiwa itu dan terus ambil gambar untuk tunjukkan kepada rakan-rakannya.

Gerakan kasih sayang seorang ayah itu telah menyentuh hati Choi. Ia mengajar kita erti tidak mementingkan diri. Ayah budak itu membimbit beg kulit dan beg makanan sambil memayungkan anaknya tanpa memikirkan keadaan diri dia sendiri. Malah, anaknya tidak memegang sendiri payung itu.

It was sweet. It reminded me of my dad and all the times he did these kinds of things but I didn’t even realize.

Choi menyatakan lagi kemungkinan besar anak kecil itu yang dianggarkan berusia 3 atau 4 tahun tidak menyedari pengorbanan ayahnya itu. Waktu kejadian anak kecil itu seperti sedang mengunyah makanan.

Choi juga tidak menjangkakan gambar ayah dan anak ini menjadi viral.

I think everyone can relate somewhat and can recognize how much of a selfless act this is. It struck a sweet spot… Dads, they don’t get as much credit as they deserve.

Kejadian itu berlaku di Amerika tetap menyentuh hati saya tentang cinta hati seorang ayah kepada anaknya. Di Malaysia pula, baru-baru ini terdapat satu drama mengisahkan seorang ayah tunggal bernama Pak Salleh (Esma Daniel) begitu menyayangi 3 orang anak perempuannya iaitu Baizura (Nonny Nadirah), Intan (Zara Zya) dan Zaharah (Nor Zara Sophia). Pengorbanan membesarkan anak-anak seorang diri amatlah payah dan berat dugaannya.

Demi memastikan pendidikan anak-anaknya terjaga, hanya berbekalkan pekerjaannya sebagai seorang nelayan untuk mencari nafkah ibarat kais pagi makan pagi, kais petang makan petang. Ketabahannya melayan telatah anak-anaknya, amatlah menghayat hati ditambah pula dengan penyakit berlarutan yang dialami sejak sekian lama

Diringkaskan cerita, Intan seorang anak yang pintar dan sentiasa menghormati orang yang lebih tua darinya. Beliau sanggup berkorban masa depan demi bapanya termasuklah berhenti belajar di institusi pengajian tinggi semata-mata untuk menjaga ayahnya di kampung yang kesihatannya semakin melarat dan tidak sembuh.

Selain itu, beliau hanya bekerja sebagai kerani di sebuah kilang berdekatan dengan rumah yang berpendapatan rendah serta membantu ayahnya membela lembu selepas habis kerja setiap hari. Walaupun umurnya sudah menjangkau 30-an, beliau rela tidak berkahwin kerana tidak sanggup melihat ayahnya susah.

Kebiasaannya, kita selalu mendengar nasihat agar menghormati, menjaga hati dan mendengar kata ibu kerana ibu yang mengandung dan melahirkan kita di samping syurga seorang anak terletak di bawah tapak kaki ibu.

Namun, bagaimanakah perasaan ayah? Adakah kita tidak perlu menjaga ayah seperti mana yang kita lakukan terhadap ibu? Berapa ramai antara kita yang sanggup berkorban demi seorang ayah? Sejauh mana pengorbanan anda sebagai anak terhadap ayah?

Saya turut terkesan dengan satu puisi yang dihantar kepada saya melalui Telegram iaitu Puisi ‘Ayah Tak Kisah’. Saya tidak tahu siapa penulis asalnya tetapi bait-bait ayat membuatkan saya terfikir akan pengorbanan seorang ayah.

Bila baju sekolah dan baju harian dah buruh,
Ayah suruh emak beli baju baru,
Sedang baju ayah sendiri sudah lusuh,
AYAH TAK KISAH

Bila ayah lepaskan anaknya untuk berkahwin,
Tiada yang tanya perasaan ayah yang menangis dihati,
Melepaskan anak yang dia sayang dan kasih,
AYAH TAK KISAH

Bila anak peluk mak,
Tunjukkan sayang pada mak,
Ayah pendam rasa,
AYAH TAK KISAH

Bila anak nak balik,
Ayah ingatkan mak makanan kegemaran anak,
Mak masak dapat pujian,
AYAH TAK KISAH

Bila anak berjaya dalam pelajaran,
Ayah menangis gembira dalam bilik,
Tiada yang tahu,
AYAH TAK KISAH

Bila anak telefon cakap rindu pada mak,
Tapi langsung tak cakap dengan ayah,
Ayah sedih tapi janji mak gembira,
AYAH TAK KISAH


Pengorbanan Tentera Mengawal Sempadan, Inilah Cabaran Perit Yang Kami Lalui

Pagi ini (22 Mei 2017), ketika saya mendapat tahu tentang kehilangan bot Tim Menggeledah KD Perdana di perairan Sedili terus saya mengigil dan sebak bila membaca kronologi kejadian serta tindakan serta merta yang telah diambil pihak atasan. Setinggi-tinggi tahniah dan syabas saya ucapkan kepada semua yang sedang terlibat dalam misi mencari dan menyelamat (SAR) tatkala ini.

Satu persatu maklumat berkenaan insiden ini cuba saya cari di Facebook. Paling menyedihkan bila saya terbaca komen-komen netizen, ada yang memerli serta mengutuk aset-aset TLDM termasuk anggota dan pegawainya. Pada saya biarlah orang sebegitu. Takkan runtuh awan di langit , takkan berkocak air di tempayan.

Jika nak diceritakan pengalaman kami sebagai Pasukan Keselamatan, saya percaya ada perkara-perkara yang tak pernah terlintas pun dalam benak kalian (tak perlu saya ceritakan di sini). Namun, ketahuilah oleh kalian. Bahawa mereka ini bersengkang mata mengerah tulang empat kerat demi mendaulatkan perairan serta kawasan tanah air kita.

Ya, ada juga yang pernah bertanya kepada saya, apa kerja TLDM di kala aman? Makan gaji buta ke? Duduk goyang kaki sahaja ke? Nah, Tuhan telah tunjukkan pada kalian betapa merbahayanya kerja kami.

Demi hendak membela sumber laut dari diambil tanpa kebenaran yang sah oleh nelayan asing dan demi hendak menjaga kepentingan, keselamatan serta pendapatan nelayan tempatan yang pastinya terjejas akibat dari kecurian hasil laut negara ini kesan dari penggunaan kaedah tangkapan oleh warga asing yang diharamkan (bom ikan, pukat hanyut dsb) oleh Kerajaan Malaysia. Ini belum cerita lagi tentang ancaman lanun.

Ketika sesebuah kapal berada dalam tempoh pelayaran, apabila terdapat objek asing di laut, perkara pertama yang akan kami lakukan ialah melaporkan ke Pegawai Bertugas Anjungan (PBA) (anjungan-tempat bawa kapal) dan Pegawai Memerintah (PM) kapal.

Pegawai yang telah ditauliahkan ini menyemak maklumat tersebut melalui dua cara iaitu secara visual dan melalui pengawasan radar. Apabila sahih terdapat sebarang objek asing (dalam insiden ini – bot nelayan) yang tidak dikenali berada di dalam perairan negara kita, kebiasaannya satu hubungan telekomunikasi melalui radio akan cuba diwujudkan di antara kapal peronda dan objek tersebut.

Kapal juga kebiasaannya akan menukar haluan ke arah objek asing tersebut dan mendekati pada jarak selamat untuk melakukan pengecaman visual sekiranya terdapat sebarang pergerakan mencurigakan di atas bot tersebut.

Jika hubungan telekomunikasi ini tidak berbalas ataupun objek asing tersebut dilihat cuba mengubah haluan dengan mendadak dan di atas pertimbangan PM kapal, Tim Menggeledah dikehendaki bersiap sedia untuk menurunkan bot serta dikerah ke lokasi objek asing tersebut.

Tim Menggeledah juga dibekalkan dengan Jaket Keselamatan dan selepas taklimat ringkas serta pemeriksaan keselamatan dilaksanakan, bot akan diturunkan. Senjata juga tersemat di badan sebagai langkah persediaan.

Untuk pengetahuan kalian, semua aset TLDM yang diarahkan keluar untuk tujuan rondaan berada dalam keadaan yang sangat baik dari segi kesiapsiagaan. Setiap SOP sentiasa kami patuhi untuk mengelakkan sebarang kejadian yang tidak diingini memandangkan ini melibatkan nyawa kami sendiri.

Masa inilah semua anak kapal akan mengalami saat debaran yang tak dapat saya ungkapkan. Terbayang wajah ibu, ayah, isteri dan anak-anak serta terbayang tentang sebarang kemungkinan yang bakal terjadi.

Cuaca di laut bukan seperti di darat. Tiada amaran, tiada tanda, tiada jaminan. Dahulu setiap kali saya bertugas di laut dan dihempas ombak badai yang adakala sampai singgah percikan airnya ke muka, di saat itulah terasa kerdilnya kita sehingga sebak bertandang di hati. Hanya mampu berdoa agar setiap perjalanan itu selamat dan berjalan lancar.

Berbalik kepada insiden ini. Ya, siapa yang mahu perkara sebegini terjadi? Saya sendiri tidak mahu. Saya sendiri tidak dapat membayangkan apa yang telah terjadi dan mengikut kenyataan rasmi TLDM sendiri bahawa mereka dipercayai berlindung di daratan terhampir atau di bot nelayan yang berada di sekitar perairan Sedili.

Saya dan kalian sendiri belum tahu apakah kesudahan cerita ini. Mohon kalian panjatkan berbanyak doa ke atas mereka yang terlibat. Moga Tuhan memberikan mereka dan keluarga terdekat mereka kekuatan, ketenangan serta kesabaran dalam menerima berita ini.

Dan kalian, usahlah pula kalian mengaitkan insiden ini dengan isu politik negara, ekonomi negara, mahupun harga minyak yang naik baru-baru ini. Sudah-sudahlah. Biarlah mereka yang terlibat dalam operasi menyelamat melaksanakan kerja mereka sehingga selesai.

Ingatlah, kadangkala musibah yang melanda, terjadi akibat dosa-dosa maksiat yang kita sendiri pernah lakukan sehingga Tuhan menghukum komuniti dan negara kita dengan rentetan isu-isu sebegini. Bersyukurlah dahulu. Baru Tuhan tambah nikmat.

Untuk sahabat yang terlibat, LT Hidir Gabenor Ximuk. Kau kuat, kau tenang dalam menghadapi benda-benda macam ni. Aku bukan kenal kau hari ini. Sejak zaman sekolah dulu aku tahu dah kuat kau macam mana, Tuhan membantu kau mok. Terus kuat bro! Kuat!

Ex KD Mahawangsa
Ex KD Sri Gaya
Ex RMN Stn Uniform


Pengotor Atau Sebaliknya? Koleksi Foto Kawasan Miskin Bandar Di Pulau Pinang Buka Mata Rakyat Malaysia

Pulau Pinang adalah antara wajah Malaysia yang terkenal dengan budaya dan makanan yang enak. Tidak lupa juga pemandangan pantai dan bukit bukau yang terdapat di sana telah berjaya menarik puluhan ribu pelancong setiap tahun.

Namun dalam satu bandar yang membangun, pasti ada kisah gelap yang tercoret di lorong-lorong yang tidak mendapat perhatian rakyat Malaysia. Dan itulah yang cuba disampaikan oleh Hahn Zulkifli, seorang pencipta kandungan daripada Pulau Pinang, yang mengfokuskan kerjanya dengan bercerita mengenai kemanusiaan.

Beberapa hari lalu, Hahn berkesempatan melawat ke salah satu flat yang terdapat di sana. Dia hadir untuk memberi bantuan kepada salah sebuah keluarga yang terputus bekalan makanan akibat PKPB. Dia akui, luluh dan sedih hati apabila melihat keadaan kawasan tempat tinggal terbabit.

“Sampai saja saya di laluan masuk, luluh hati saya melihat situasi yang saya tak jangka akan lihat di Malaysia. Gelap, depresif dan klaustrafobik. Laluan kanan-kiri penuh dengan sampah dan limpahan air dari tingkat atas. Lorong-lorong kaki lima gelap dan berbau hanyir.

“Terdapat 3 lif dan yang berfungsi cuma satu. Lif yang berfungsi itu hanya boleh sampai ke beberapa tingkat disebabkan butang lif sudah rosak. Semua terpaksa berhimpit dalam lif dan yang paling gerun adalah kita boleh dengar bunyi tali lif bergesek menarik naik penumpang,” katanya kepada The Vocket.

Katanya, situasi ini tak tumpah seperti Kowloon city yang dia pernah tengok dalam foto-foto lama, ironinya tempat ini masih wujud dan begitu dekat dengan kita.

Ketika ditanya, apakah harapannya untuk orang-orang di kawasan ini. Dia menjawab, “Harapan saya semoga penguasa tidak berputus harap pada golongan ini. Semoga masyarakat tidak berprasangka negatif. Masyarakat kita adalah cerminan kepada kita sendiri.

“Dan semoga mereka yang terperangkap dalam kemiskinan dapat melonjak keluar dari lohong kemiskinan,” katanya

Untuk anda yang mahu mengenali Hahn dengan lebih dekat, boleh ikut beliau di laman Instagram @hahnzulkifli atau subscribe laman YouTube beliau Hahn Zulkifli.

Lihat koleksi hasil kerja jurufoto tempatan yang pernah bekerja untuk media antarabangsa. Klik pautan di bawah untuk membaca.

Lihat Hasil Kerja Jurufoto Tempatan Yang Pernah Bekerja Untuk Media Antarabangsa

Jurugambar Ini Rakam ‘Kesunyian’ Bandar Pyongyang, Korea Utara

Pengalaman Mengembara Ke Galaksi Bima Sakti Di Kaki Langit Kuala Kubu Bharu


Penguat Kuasa KKM Bakal Guna Kamera Badan Untuk Rakam Perokok ‘Degil’

Pihak berkuasa tempatan akan menggunakan kamera badan bagi mengumpulkan bukti dalam membanteras kesalahan merokok di kawasan larangan. Para perokok kini perlu lebih berhati-hati kerana anda mungkin tidak tahu kelakuan anda merokok di kawasan awam mungkin akan dirakam.

Terbaharu, Jabatan Kesihatan Wilayah Persekutuan Kuala Lumpur dan Putrajaya kini sudah mula menggunakan kamera badan untuk merekod mereka yang didapati merokok di kawasan larangan merokok, lapor Malaysia Gazette.

Dalam satu kenyataan yang dikeluarkan oleh pengarah jabatan itu, Dr Nor’Aishah Abu Bakar berkata, rakaman video dan gambar itu akan digunakan sebagai bahan bukti dan sokongan bagi memastikan keselamatan dan integriti pegawai penguat kuasa.

Beliau berkata sejak 12 Disember hingga semalam, sebanyak 147 notis kesalahan merokok dikeluarkan hasil daripada 10 operasi penguatkuasaan yang dijalankan di sekitar Kuala Lumpur dan Putrajaya.

Daripada jumlah itu, beliau berkata 140 notis dikeluarkan bagi kesalahan melanggar Peraturan 11(1) Peraturan-Peraturan Kawalan Hasil Tembakau 2004 iaitu merokok di tempat larangan.

“Sebanyak tujuh notis telah dikeluarkan kerana melanggar Peraturan 13 iaitu larangan merokok, mengunyah, membeli atau memiliki sebarang produk tembakau oleh kanak-kanak di bawah umur,” katanya.

Beliau menegaskan larangan merokok di pusat beli-belah, perhentian awam dan kedai makan di Kuala Lumpur dan Putrajaya akan terus dikuatkuasakan.


Pengubahsuaian Rumah Lama Skerries House Menjadikannya Moden Dan Lebih Luas

Rumah lama Skerries House ini terletak di Ireland. Ia mempunyai beberapa sambungan lama yang tidak berkualiti dan bangunannya bersaiz kecil. Maka, tuan rumah mengupah Odos, arkitek yang pernah memenangi anugerah di dalam bidang ini telah benar-benar mengubah wajah Skerries House.

Sebahagian dinding dan struktur rumah lama itu telah dirobohkan bagi membina sambungan baru dan mengubah suai rumah asal menjadi dua tingkat yang besar menghala ke belakang dan mencipta ruang siling yang tinggi di dalam rumah.

Keadaan rumah semasa proses pengubahsuaian dilakukan:

Bentuk luaran rumah setelah siap projek pengubahsuaian Skerries House:

Hasil pengubahsuaian ini menyebabkan Skerries House kelihatan cantik dan moden. Ruang dalamannya juga lebih luas berbanding yang asal.

Bahagian belakang rumah selepas siap projek pengubahsuaian Skerries House:

Di tingkat satu terdapat teres ruang terbuka untuk aktiviti luar di bahagian belakang yang menghadap laut. Ia ditutupi oleh bilah kayu yang disusun seperti sirip bagi mewujudkan privasi kepada tuan rumah.

Bahagian dalaman rumah Skerries House yang telah mengalami transformasi kemodenan dan luas:

Di tingkat bawah dijadikan bilik-bilik buat tuan rumah dan ahli keluarga. Dengan siling yang tinggi menyebabkan ruangan menjadi tampak lebih luas dan lebih banyak cahaya menyirami ruang di dalam rumah ini.

Dapur, ruang makan dan ruang santai diletakkan di tingkat satu.

LIKE dan FOLLOW Vocket di Facebook serta Instagram


Pengumpul Dari Malaysia Ini Antara Pemilik Nike ‘Moon Shoe’ Bernilai RM1.8 Juta

Semalam, laman Sotheby’s secara rasmi telah mengumumkan penjualan model vintaj yang rare oleh Nike, Moon Shoe yang terjual pada harga RM1.8 juta dalam satu acara lelongan.

Hanya 12 pasang model ini dihasilkan dan model yang terjual ini adalah model yang masih dalam keadaan tidak dipakai (deadstock). Namun, tahukah anda salah seorang collector tegar Nike di Malaysia dikhabarkan menyimpan sepasang daripada baki 11 model kasut ini? Insan bertuah berkenaan adalah Mohd Saufee atau lebih mesra dikenali sebagai Hatu Guni.

Berita ini dikongsikan oleh saudara Ide Adol, pengumpul adidas vintaj yang disegani di Malaysia. Ide turut berkongsikan gambar Hatu Guni mempamerkan model Moon Shoe berkenaan berlatarkan koleksi kasut Nike vintaj miliknya.

Sedikit info tentang saudara Hatu Guni. Hatu Guni merupakan salah seorang pengumpul kasut Nike vintaj terbesar dunia dan sangat dikenali dalam kalangan collector Nike. Beliau kerap mendapat undangan ke Jepun untuk berkongsikan model vintaj yang ada dalam simpanannya untuk dilihat oleh pengumpul di sana.

Pada awalnya beliau hanya minat membeli dan pakai sahaja, tetapi setelah mengumpul beberapa koleksi menyebabkan minat beliau bertukar kepada hobi.

Kami akan cuba mendapatkan info lanjut tentang model ini daripada saudara Hatu Guni dan nantikan, bagaimana kisah beliau boleh mendapat kasut yang super rare ini dalam simpanannya. Tunggu!


Pengumpul Levi’s Vintaj Dari Malaysia Sanggup Labur RM300,000 Untuk 3 Helai Jeans Ini

Jika anda mengikuti scene barangan vintaj, anda pasti tahu nilai sesebuah seluar vintaj terutamanya dari jenama Levi’s. Dalam dunia bundle, seluar jeans vintaj sering dilabel sebagai blue gold (emas biru) kerana jika kena pada jenisnya, nilainya boleh mencecah ribuan ringgit.

Dalam perkongsian saudara Jeroong Wia, beliau telah membantu seorang collector jeans jenama Levi’s dari Malaysia untuk membeli 3 helai seluar jeans vintaj di Jepun. Beliau yang hanya mahu dikenali sebagai Mat (mahu identiti dirahsiakan) memang sudah bersedia untuk membeli seluar jeans ini bagi melengkapkan koleksi seluar jeans Levi’s vintaj miliknya.

Wia kemudiannya membawa Mat ke butik vintaj yang dimaksudkan, Barbejin. Sampai sahaja di sana, selepas satu perbincangan yang membawa kepada kata sepakat, Mat telah membeli 3 helai seluar pada hari tersebut dengan berharga RM300,000, semuanya secara wang tunai!

“Kawe mari ke Jepun ni ada tujuan dan misi. Kawe nak beli seluar jeans untuk cukupkan koleksi kawe,” cerita mat kepada Wia. Jika sudah minat, wang bukan penghalang. Biasanya collector tegar barangan vintaj seperti Levi’s ini hanya ada di luar negara. Rupanya tidak; negara kita juga ada collector yang hebat!

Sebelum ini kita ada Hatu Guni, collector tegar Nike vintaj. Sekarang kita ada pula saudara Mat. Inilah harga yang sanggup dibayar untuk sesuatu barangan vintaj. Buat anda yang mungkin fikir barangan bundle tiada standard, harap cerita seluar jeans vintaj ini akan membuka mata anda.


Pengumuman Buat ‘Coffee Addict’, Harga Minuman Kegemaran Anda Bakal Naik Harga

Kenaikan harga barang nampaknya sudah menampakkan kesannya sejak pandemik COVID-19 melanda negara. Beberapa hari lalu, tular harga sayur serta beberapa harga barangan rumah yang melambung tinggi. Terdapat juga beberapa produk makanan dan kelengkapan rumah yang sudah meletakkan harga baharu pada tahun hadapan.

Terbaharu, kedai kopi tradisional atau dalam bahasa umumnya kopitiam dijangka menaikkan harga minuman sebanyak 60 sen pada tahun hadapan. Perkara ini dilaporkan sendiri oleh Presiden Persatuan Pemilik Kedai Kopi Malaysia Singapura Wong Teu Hoon yang berkata antara faktor kenaikan harga adalah disebabkan kos operasi yang semakin meningkat.

“Harga akan naik 20-30 sen di luar bandar dan 40-60 sen di bandar. Sewa lebih tinggi di kawasan tertentu jadi harga juga akan lebih tinggi,” katanya seperti yang dilaporkan oleh Malay Mail. Tambahnya lagi, kenaikan kos ini juga tidak menguntungkan pemilik kedai kopi, tetapi akan membantu mereka menguruskan kos operasi yang semakin meningkat.

“Baru-baru ini, banyak perkara menjadi lebih mahal — daripada susu pekat dan susu sejat yang diperlukan untuk membuat kopi atau teh, kepada gaji pekerja, sewa dan gas memasak,” katanya sambil menambah pemilik kedai kopi hanya memperoleh RM20 jika menjual 100 cawan kopi sehari, walaupun harga secawan naik 20 sen.

Wong yang juga presiden Persatuan Kedai Kopi Melaka, mendakwa kebanyakan kedai kopi di negeri ini tidak menaikkan harganya sejak enam tahun lalu walaupun terdapat kenaikan sewa, caj utiliti dan kenaikan gaji pekerja. “Kali ini, kami benar-benar terpaksa menaikkan harga. Kebanyakan perniagaan bersetuju untuk mula melaraskan harga minuman mulai 1 Januari,” katanya.

Bagaimana rangkaian kedai kopi dari Indonesia ini berjaya menerima pelaburan daripada Jay-Z. Untuk bacaan lanjut, klik pautan di bawah.

Bagaimana Rangkaian Kedai Kopi Dari Indonesia Ini Berjaya Menerima Pelaburan Daripada Jay-Z

Mudahnya Cara Buat Kopi Ala Kafe Hipster Tanpa Mesin Di Rumah

Bagaimana Lipas Menjadi ‘Sumber Protein’ Yang Terkandung Dalam Kebanyakan Kopi


Pengumuman Filem Animasi Ejen Ali: The Movie 2 Buatkan Netizen Tidak Sabar Menantikannya

Bermula sebagai siri animasi pada 2016, Ejen Ali nampaknya berjaya menarik perhatian tidak kira kanak-kanak mahupun dewasa menerusi animasi serta plotnya yang unik dan menarik.

Terbaharu, selepas berjaya mengutip jualan yang tinggi menerusi filem sulung mereka, akaun Twitter rasmi Ejen Ali telah mengumumkan Ejen Ali: The Movie 2 bakal dibangunkan.

Pengumuman yang dibuat nyata berjaya membuat para netizen teruja menantikannya. Berikut merupakan antara reaksi netizen di Twitter menerusi pengumuman yang dibuat.

— Ameeza A.™🌺 (@AmeezaAdailami) November 29, 2020

Tak sabarnya !!! https://t.co/DvfmCXxpD5

— ADE 🦊 (@adeputra997) November 29, 2020

— pudzja (@bukanpoojaa) November 29, 2020

Setakat ini masih belum diketahui bilakah filem ini bakal mulai ditayangkan secara rasmi. Buat anda yang belum pernah menonton Ejen Ali The Movie, filem animasi ini kini sedia untuk ditonton melalui platform Netflix.

Sebelum ini, filem Ejen Ali: The Movie berjaya meraih RM1.86 juta hanya selepas sehari tayangan di pawagam.

Baru Sehari Ditayangkan Di Pawagam, Ejen Ali: The Movie Raih RM1.86 Juta Kutipan

Tonton Kembali Adegan Paling ‘Win’ Dalam Ejen Ali: The Movie

Kembali ‘Trending’, Filem Epik Ejen Ali: The Movie Kini Boleh Ditonton Menerusi Netflix


‘Pengumuman Pelaburan Besar Digital Dalam Masa Terdekat’- Rafizi Ramli

Pada tahun 2023, negara Malaysia mempamerkan perkembangan ekonomi yang progresif sekaligus menandakan kita sudah melepasi tempoh genting sejak beberapa tahun lalu. Senario ini bertambah baik dengan sejumlah pengumuman pelaburan besar daripada syarikat terkemuka global.

Terbaharu, Menteri Ekonomi, Rafizi Ramli berkata ada pengumuman mengenai pelaburan yang besar berkaitan bidang digital di Malaysia dalam masa terdekat ini. Perkongsian awal ini menurut beliau akan menjadi pencetus kepada negara untuk meningkatkan rangka tindakan ekonomi digital Malaysia.

Bagaimanapun, beliau masih belum memberi sebarang petunjuk nilai pelaburan secara spesifik. Sasaran awal pelaburan ini dapat dikaitkan dengan kerjasama negara bersama pemain industri.

Antara pelaburan yang sudah kedengaran sebelum ini adalah MDEC telah menyasarkan nilai mencecah RM49 bilion pelaburan berkaitan digital berpotensi diluluskan negara menjelang 2025 dan lanjut dengan Lembaga Pembangunan Pelaburan Malaysia dengan meletakkan sasaran pelaburan sekitar RM70 bilion sejajar dengan agenda MyDIGITAL negara.

Di samping usaha kemasukan pelaburan ini, beliau menambah lagi bahawa kementerian kelak turut akan menganjurkan hackathon kebangsaan sebagai langkah meningkatkan penyertaan pentadbiran dalam perolehan bakat digital dari semasa ke semasa.


adidas Masih Terus Menyaman Nike Kerana Teknologi Flyknit

Sudah pernah pakai kasut Nike dengan teknologi Flyknit dan kasut adidas dengan teknologi Primeknit? Mana satu yang lebih selesa untuk dipakai? Kedua-duanya diperbuat daripada jenis jahitan yang sama cuma namanya berbeza.

Nike Inc buat pertama kali memperkenalkan teknologi Flyknit ini pada Februari 2012 dan ianya sangat digemari oleh ramai sehingga ianya membawa jualan USD1 billion kepada Nike. Model Nike Flyknit Racer adalah model yang paling hot pada tahun ini.

Pada tahun yang sama, Adidas turut memperkenalkan teknologi Primeknit mereka sendiri sebulan selepas Flyknit dilancarkan. Nike memegang hak milik ‘749 Patent’ yang diterima mereka pada tahun 2004. Paten ini menjelaskan Nike adalah pemilik hak milik untuk kasut dengan kain teknologi knit yang dipotong dan dipasang terus ke tapak kasut. Sebarang penciptaan/mesin kain jenis ini juga tertakluk dalam paten ini. Teknologi ini dapat mengurangkan kebergantungan kepada pekerja, bahan dan masa untuk menghasilkan sepasang kasut.

Pada tahun 2012, adidas cuba untuk membatalkan paten milik Nike ini dengan hujah teknologi knit ini terlalu ‘biasa’ dan tidak cukup kuat untuk menjadi satu paten. Namun, pihak US Patent and Trademark Office menolak hujah adidas ini dan berpihak kepada Nike.

Adidas nampaknya tidak berputus asa dan bulan lalu, adidas membuat rayuan kepada pihak US Court of Appeals untuk mengkaji semula paten ini kerana mereka tetap beranggapan Nike tidak layak untuk memegang paten untuk teknologi knit ini.

Hujah rayuan adidas masih belum diceritakan secara penuh tetapi secara dasarnya, adidas berkata teknologi Flyknit bukanlah satu inovasi yang baharu. Semua orang berupaya untuk menghasilkan kain jenis knit ini dan dua paten pada tahun 1974 dan 1994 telah lebih awal menerangkan perihal teknologi knit ini.

Buat masa ini, adidas dan Nike masih bergaduh tentang teknologi ini. Nike memang bijak kerana mereka nampak masa depan teknologi knit ini. Hujah yang dikeluarkan oleh adidas sebenarnya logik kerana syarikat-syarikat kasut lain juga turut mengeluarkan kasut dengan kain knit mereka yang tersendiri ketika ini. Jadi teknologi ini bukanlah sesuatu yang exclusive buat Nike.

Secara dasarnya, jika adidas menggunakan teknologi yang dipatenkan oleh Nike, adidas perlu membayar sejumlah wang kepada pemilik paten berkenaan. Mungkin ini yang berlaku ketika ini. Kes ini masih berlangsung dan bergantung kepada rayuan adidas sama ada mereka memang kes ini atau pun tidak. Bagi kami, model UltraBOOST dengan kain Primeknit adalah kasut paling sedap dan selesa untuk dipakai ketika ini.


Pengumuman PewDiePie Mahu ‘Rehat’ Daripada YouTube Terima Pelbagai Reaksi Daripada Netizen

Jika pada minggu lalu YouTuber Felix Kjellberg atau lebih dikenali dengan nama ‘PewDiePie’ berjaya membuatkan penonton seluruh dunia terhibur dengan video reaksi beliau terhadap adegan ‘drama Melayu’, beliau pada minggu ini sekali menggemparkan ramai apabila mengumumkan untuk rehat daripada YouTube bermula awal 2020.

Pengumuman yang dibuat YouTuber kegemaran ramai ini dibuat selepas beliau merasakan penat dalam menghasilkan karya terbaru buat orang ramai. Ditambah pula dengan kehidupan beliau yang baru sahaja berkahwin baru-baru ini, beliau merasakan beliau perlukan masa untuk kembali ke platform YouTube bagi menghiburkan orang ramai.

Untuk pengetahuan, pada tahun 2017 berjaya muncul sebagai YouTuber pertama yang mencecah 10 bilion tontonan pada channel beliau. Seterusnya pelbagai lagi kejayaan berjaya dikecapi melalui kerjasama bersama beberapa jenama-jenama beser serta selebriti.

Kini, PewDiePie berjaya mengumpul lebih 102 juta subscribers di YouTuber serta menjadi individu dengan jumlah subscribers tertinggi dalam sejarah YouTube.

Di sebalik kecaman yang sering diterima sejak mula memulakan YouTube, rata-rata orang ramai khususnya penonton YouTube meluahkan kesedihan dengan pilihan yang dibuat PewDiePie. Selain itu, beliau juga dilaporkan telah menyahaktif akaun Twitter beliau. Berikut merupakan antara reaksi daripada netizen berdasarkan keputusan yang dibuat YouTuber PewDiePie.

Seeing that PewDiePie deleted his Twitter, is taking a break from YouTube, and will probably not be back once he realizes how nice life is without the constant pressure on his back: pic.twitter.com/XZgf6bAFNm

I'm happy for him, the poor guy has been skewed by lies from both the media and minorities. Let the guy continue his life without them eyeing him everyday.

He's not a bad guy. He just made bad mistakes like all of us have.

— TheNobleWortMaster (@BaggySpartan117) December 16, 2019

The dude has been daily uploading for over like 7 years now. pic.twitter.com/WgN7mh57T9

Pewdiepie deleted his twitter account. Great decision by him. I've thought about doing the same

— Jeremy Prime (@DDayCobra) December 16, 2019

Kami sangat sarankan anda untuk menonton reaksi PieDiePie terhadap adegan drama Melayu yang sangat epik ini. Klik pautan di bawah untuk mengetahui lebih lanjut mengenai PewDiePie.

Lihat Adegan ‘Drama Melayu’ Ini Yang Berjaya Buat PewDiePie Terhibur

‘PewDiePie’ Sah Berkahwin Dengan Teman Wanitanya, Marzia Bisognin Di London

PewDiePie Kecewa Dan Marah Nama Beliau Disebut Pengganas Christchurch


Pengumuman Seperti Dalam Penerbangan, Sukarelawan Pusat Vaksin Di Shah Alam Curi Tumpuan Ramai

Sejak penularan wabak COVID-19 di seluruh dunia, kini orang ramai terpaksa mengamalkan norma baharu dan terpaksa duduk di rumah bagi mengawal wabak tersebut. Adakah anda rindu suasana di lapangan terbang ataupun di dalam penerbangan?

Terbaharu, tular di media sosial video pengumuman penerangan berkaitan prosedur pengambilan vaksin oleh sukarelawan di pusat vaksin IDCC Shah Alam. Menjadi buah mulut netizen apabila pengumuman yang dibuat para sukarelawan membuatkan mereka berasa seperti berada di lapangan terbang dan juga dalam penerbangan.

I took my vaccine there today! And yes patutlaaa fefeling dalam flight dengar announcement abang tuuu 😁😁😁 pic.twitter.com/j16HeX1qj7

Apparently some of the volunteers at the vaccination centers are former cabin crew, so the briefings sound like polished in-flight announcements 😄 Listening to this makes me miss being able to travel, haha~ ✈ https://t.co/okfrEphcNZ

— Aisyah/Cappy 🐟 (@cappyfish) June 4, 2021

Rata-rata mereka yang mendengar pengumuman dibuat para sukarelawan bersetuju dapat merasai ‘vibes’ ketika boleh melancong satu ketika dahulu. Bukan itu sahaja, para netizen turut mengatakan mereka sudah rindu untuk boleh melancong seperti dahulu kala.

Untuk pengetahuan anda, para sukarelawan yang berada di IDCC Shah Alam adalah bekas pramugara atau pramugari di syarikat penerbangan Malaysia Airlines dan AirAsia.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Selamba Minum Teh Campur Clorox, Pak Cik Ini ‘Dakwa’ Mampu Bunuh COVID-19 Dalam Badan

KKM Beri Bayangan Sistem Kesihatan Malaysia Berada Di Ambang Lumpuh

Imigresen Malaysia Jawab Dakwaan Tidak Benarkan Isteri Hafizh Syahrin Ke Luar Negara


Pengundi Boleh Didenda Atau Dipenjara Jika Memuat Naik Gambar Kertas Undi

Hati-hati buat anda yang sering memuat naik apa sahaja aktiviti harian yang anda lakukan di media sosial. Pihak Suruhanjaya Pilihan Raya (SPR) mengeluarkan peringatan itu bagi melindungi kerahsiaan sepanjang proses pengundian dijalankan. Peringatan ini ditujukan kepada semua rakyat Malaysia yang layak mengundi tidak kira melalui pos, undian awal atau individu yang keluar mengundi pada hari mengundi.

Sebarang gambar atau bukti yang berkaitan jika dimuat naik di laman sosial akan dikenakan tindakan undang-undang dibawah Seksyen 3 Akta Kesalahan Pilihan Raya 1954 (Akta 5). Pelaku boleh dikenakan hukuman penjara selama tempoh tidak melebihi dua tahun atau denda tidak melebihi daripada RM5,000, atau kedua-duanya.

Pelaku juga boleh dikenakan hukuman seperti nama tidak didaftarkan sebagai pengundi dan tidak dibenarkan untuk mengundi dalam mana-mana pilihan raya dalam tempoh lima tahun berikutnya. Hati-hati buat pengundi terutamanya pengundi kali pertama yang terlalu excited.


Pengunjung Akan Dikenakan Bayaran Masuk Ke ‘Mossy Forest’ Bermula Bulan Hadapan

Bermula bulan hadapan pengunjung di dua Taman Eko Rimba di Pahang akan dikenakan caj masuk. Caj masuk untuk pengunjung Taman Eko Rimba Jerangkang akan dikenakan bermula dari RM1.50 untuk kanak-kanak dan warga emas, RM3 untuk dewasa dan RM5 hingga RM10 untuk pelancong asing.

Manakala pengunjung Taman Eko Rimba Mossy Forest pula akan dikenakan caj masuk sebanyak RM5 untuk kanak-kanak dan warga emas, RM10 untuk dewasa manakala pelancong asing akan dikenakan bayaran sebanyak RM15 hingga RM30 seorang. Menurut Pengarah Jabatan Perhutanan Negeri Pahang (JPNP), Datuk Dr Mohd Hizamri Mohd Yasin caj masuk ini dikenakan bagi menampung perbelanjaan pengurusan Taman Eko Rimba tersebut.

Tambah beliau, caj tersebut tidak terlalu mahal dan masih berpatutan dengan apa yang ditawarkan di taman eko rimba tersebut. Sebelumnya, beberapa buah Eko Rimba di Pahang juga telah dikenakan caj masuk seperti di Taman Eko Rimba Chamang, Taman Eko Rimba Lentang, Taman Eko Rimba Gunung Senyu dan Taman Eko Rimba Sungai Pauh.


Pengunjung Bengang Selepas Temui Banyak Taburan Paku Dan Skru Di Sekitar Kawasan Parkir SNBJ

Pada hari Sabtu lalu, ketika orang ramai sibuk menonton perlawanan bola sepak antara Malaysia dengan Bahrain di Stadium Bukit Jalil (SNBJ), ada pihak tidak bertanggungjawab telah cuba ‘menangguk di air keruh’ dengan menabur paku dan skru di sekitar kawasan parkir stadium tersebut.

Berdasarkan beberapa gambar yang dikongsikan oleh para pengunjung pada hari kejadian, mereka menemui pelbagai jenis dan saiz skru serta paku di atas permukaan jalan tar kawasan parkir SNBJ.

Gambar credit @kamalphotoworks https://t.co/tYNYWh0lNk pic.twitter.com/cnojvkOYpq

Dalam satu perkongsian lain pula, ada pengunjung mengumpul taburan paku dan skru di dalam botol air mineral sehingga mencapai hampir separuh ketinggian botol plastik berkapasiti 500ml itu.

Juga kelihatan beberapa pemilik kenderaan sedang berusaha menggantikan tayar yang sudah bocor terkena barangan tajam itu.

BANGSAT EH MAIN TABUR PAKU DENGAN SKRU KAT PARKING KERETA STADIUM BUKIT JALIL. pic.twitter.com/u0uGDmYX9j

Orang ramai berharap agar pihak pengurusan SBNJ dapat bertindak menyelesaikan perkara ini secepat mungkin agar insiden seperti ini tidak berlaku lagi pada masa akan datang.

Jika pengunjung tidak lagi berasa selamat untuk ke stadium, sudah pasti mereka akan memilih untuk menonton perlawanan bola sepak di tempat lain seperti kedai mamak atau di rumah sahaja selepas ini.

Sekaligus boleh menjejaskan moral pasukan negara yang memerlukan sokongan jitu daripada rakyat Malaysia yang datang dari seluruh pelusuk negara dan memberi kesan kepada hasil jualan tiket untuk menampung kos-kos operasi SNBJ.

Dalam isu lain pula, warganet luah rasa kecewa apabila melihat fasiliti stadium negara yang kurang baik sehingga dinaiki air banjir baru-baru ini.

‘Sedih Lihat Fasiliti Stadium’ – Netizen Kecewa Dengan Keadaan SNBJ Yang Dibanjiri Air

Diserang Sindrom ‘Ramsay Hunt’, World Tour Justin Bieber Di Malaysia Mungkin Dibatalkan?

‘JDT Hummer Tour’ Mula Beroperasi, Bayaran RM30 Untuk Ronda Stadium Sultan Ibrahim


Pengunjung Bersesak Di Gedung Kain Terkenal, Netizen Bimbang Wujud Kluster Baharu

Setiap kali hampirnya Aidilfitri, orang ramai terutamanya yang beragama Islam akan membuat persiapan raya dengan membeli-belah barang keperluan baharu seperti pakaian, langsir, biskut dan sebagainya.

Umum mengetahui, penularan wabak pandemik COVID-19 telah membuatkan kita terpaksa hidup dalam norma baharu dan kes jangkitan ketika ini masih tinggi. Akan tetapi, ada segelintir rakyat Malaysia yang sudah seperti tidak peduli dengan SOP.

Terbaharu, tular di media sosial sebuah foto dimana memaparkan pengunjung bersesak-sesak tanpa penjarakan sosial di sebuah gedung kain terkenal terletak di Bangi.

Teratur follow s.o.p @KKMPutrajaya @PDRMsia boleh buat lawatan nie pic.twitter.com/Wza6WmeyOj

— Jabatan Netizen Malaysia (@jnmalaysia) April 25, 2021

Perkongsian tersebut mendapat perhatian netizen dan rata-rata netizen menzahirkan rasa bimbang kerana tiada penjarakan sosial ketika membeli-belah dapat dilihat dalam gambar tersebut.

Malah, para netizen turut kecewa dengan sikap segelintir pengunjung yang tidak patuh SOP ditetapkan kerajaan dimana boleh mengakibatkan peningkatan kes penularan wabak pandemik justeru muncul kluster membeli-belah kelak.

Nasib baikla my family x gila shopping mcm ni, none of them heard about online shopping ke. Ke depa lupa tgh pandemic 🤔 https://t.co/3SF9iRCWgV

Aduh, baru cakap dengan wan haritu. Jakel bangi memang ramai. Jangan la ada yang update. HAH! Dah ada 😌 nak buat macam mana. Kalau ikut quota bila nak masuk, memang kesian yang tengah beratur. Dengan panasnya dengan puasa lagi 😞 https://t.co/96hoC08Pq0

— Nur Izyan Dyana (@IzyanDyana) April 25, 2021

Korang tahu tak, sibuk shopping raya, kalau begini gayanya, jangan harap kita beraya. Hah duduk je la dekat rumah. Jangan merungut atau complaint. Satu soalan untuk orang macam ni, korang kalau duduk rumah, sesak nafas macam ikan tak dapat air ka?

Covid-19 angka 2000 lebih! 🙃 https://t.co/Xc5qTVSuhi

— Mat Hades (@hadesmelayu) April 25, 2021

Apa la semua macam hilang akal ni. Raya ala kadar dah la. Kang zon merah pkpd kang. Semua duduk rumah sorang je boleh keluar. https://t.co/au8LbyQYI2

— oldmanfendy (@fendyzaidan) April 25, 2021

Justeru itu, ada netizen yang menyarankan agar pihak berkuasa menjalankan pemeriksaan dari masa ke semasa di tempat membeli-belah yang menjadi tumpuan orang ramai.

Pastinya dengan penularan gambar ini membuatkan ramai orang berasa kecewa terutama sekali mereka yang mengamalkan SOP dan mengecam tindakan mereka serupa seperti golongan influencer dan golongan atasan yang ‘bebas’ melanggar SOP. Apakah pendapat anda akan isu ini?

Sementara itu, kami kongsikan beberapa artikel berkaitan pelanggaran SOP pada pautan di bawah ini.

Peguam Ini Jelaskan Mengapa Wujud Perbezaan ‘Layanan’ Buat Individu Yang Melanggar SOP

Saman RM1,500 Langgar SOP, Exco Perak Yakin Pelajar Matrikulasi Mampu Bayar Saman


Pengunjung Buat ‘Drift’ Di Lebuh Raya, Penganjur Didapati Tiada Permit Buat Perjumpaan

Susulan tular satu video insiden sebuah Nissan 180SX melakukan aksi drift di Lebuhraya Bertingkat Damansara-Shah Alam (DASH) berdekatan R&R dan juga Plaza Tol Denai Alam, pihak Projek Lintasan Damansara-Shah Alam Sdn Bhd (PROLINTAS) memandang serius perhimpunan besar kenderaan berkelajuan tinggi dan aktiviti lumba haram yang berlaku di sekitar Kawasan Rehat dan Rawat (RSA) Denai Alam malam minggu lalu.

“Untuk rekod, tiada permit sah dikeluarkan oleh mana-mana pihak untuk sebarang perhimpunan besar sedemikian dijalankan dikawasan terbabit.

“Pihak DASH bekerjasama rapat dengan Jabatan Siasatan dan Penguatkuasaan Trafik (JSPT) Selangor, Polis Diraja Malaysia (PDRM) untuk membantu siasatan kejadian berkenaan. Difahamkan pihak JSPT juga merancang untuk menjalankan operasi di kawasan yang dilaporkan berlaku aktiviti haram itu.

“Hasil pemantauan mendapati, susulan kejadian itu, beberapa kesan tayar kenderaan ditinggalkan di sepanjang laluan dikenal pasti.

“Kami melarang sekeras-kerasnya kegiatan lumba haram di atas Lebuhraya DASH serta menasihatkan pengguna agar sentiasa mematuhi had laju dan semua peraturan pemanduan,” terang PROLINTAS dalam satu kenyataan rasmi dibuat.

Tambahnya lagi kegiatan itu bukan sahaja membahayakan diri mereka malah mengancam keselamatan pengguna lebuh raya yang lain serta menimbulkan keresahan penduduk sekitar kawasan lebuh raya berkenaan.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Pengunjung Dari Luar Arab Saudi Dibenarkan Menunaikan Umrah Bermula 1 November 2020

Sejak pandemik COVID-19 melanda dunia pada tahun ini, dapat dilihat orang ramai seluruh dunia tidak berpeluang untuk menunaikan ibadah haji. Selain itu, suasana di Masjidil Haram selaku tempat orang ramai menunaikan ibadah umrah sunyi seketika dengan ketiadaan pengunjung dari luar negara.

Menerusi kenyataan terbaharu daripada Arab Saudi, negara ini sedia membenarkan perlaksaan ibadah umrah sepanjang tahun secara berperingkat bermula 4 Oktober ini. Kenyataan ini telah diputuskan selepas ibadah tersebut telah ditangguhkan selama tujuh berikutan penularan wabak COVID-19.

Difahamkan menerusi peringkat pertama, seramai 6,000 orang rakyat dan penduduk Arab Saudi dibenarkan untuk menunaikan ibadah umrah bermula 4 Oktober terlebih dahulu. Seterusnya, pengunjung dari luar negara dibenarkan untuk menunaikan ibadah umrah bermula 1 November ini dengan bilangan 20,000 jemaah sehari.

Menurut kenyataan yang dibuat, ibadah umrah dijangka dapat beroperasi secara penuh dan normal apabila wabak COVID-19 dapat dihapuskan. Berdasarkan hasil tinjauan, sudah terdapat agen di Malaysia yang sudah mengiklankan pakej umrah bermula akhir tahun ini.

Pada bulan Mac lalu, netizen dikejutkan dengan gambar penyanyi terkenal iaitu Akon yang menunaikan ibadah umrah. Ketahui juga tujuh cara berjimat tapi makan sedap sewaktu menunaikan ibadah umrah.

Netizen Terkejut Gambar Penyanyi Terkenal Akon Tunai Umrah Tular Di Media Sosial

7 Cara Berjimat Tapi Makan Sedap Masa Buat Umrah Di Mekah Dan Madinah


Pengunjung Kecewa Personal Shopper ‘Sapu Habis’ Merchandise Starbucks Di Jualan Gudang

Dibuka kepada umum hari ini, Starbucks Merchandise Warehouse Sale diserbu peminat setia Starbucks seawal 9.00 pagi lagi. Jualan gudang ini sentiasa dinantikan peminat setia bagi membeli produk Starbucks pada harga runtuh.

Namun di sebalik jualan gudang ini, terdapat juga pengunjung yang kecewa kerana model atau aksesori Starbucks yang ‘cantik-cantik’ terutamanya versi edisi khas telah ‘disapu bersih’ oleh para personal shopper (PS).

Berdasarkan perkongsian video oleh Fareeq atau Littlewan_ di TikTok, beliau sempat merakam beberapa individu didakwa PS sedang menyusun produk Starbucks yang telah dibeli dalam beg besar milik mereka.

“Semua tumbler yang lawa-lawa dah kena kebas dengan PS. Tahu lah cari makan tapi tak beragak langsung,” tulis Fareeq.

Menurut pandangan netizen, tidak salah untuk menjadi PS kerana kerja mereka sememangnya mengumpul pesanan pelanggan dan membuat pembelian. Namun, ada segelintir PS yang bertukar menjadi scalper dengan merembat semua merchandise yang ada nilai untuk dijual kembali dengan harga yang lebih tinggi.

PS yang betul2 PS adalah amik order based apa customer order, bukan rembat semua stock lepas tu jual, tu 🐖 namanya!!!

Agreed. PS are annoying. There should have a limit to the units that they can buy. Only open to PS on the last day of the warehouse clearance. They can buy all the remaining leftovers.

— Happycamper (@Happyca03878982) September 30, 2022

Begitu juga ada yang memberi pandangan supaya pihak pengelola jualan gudang Starbucks membuat limit untuk setiap individu membeli produk yang ada. Langkah ini lebih adil supaya yang sedang beratur di belakang turut berpeluang membeli barangan yang ada.

Starbucks Merchandise Warehouse Sale ini akan terus berlangsung sehingga 2 Oktober 2022 di Event Hall 2, Level 5 The Starling. Jika nasib anda baik, anda mungkin dapat beli barangan yang anda sedang cari selama ini. Itu pun jika tidak ‘dirembat’ oleh PS.


Pengunjung Terkejut Bentang Tikar Di Pantai Port Dickson Kena Bayar RM5, Ini Pula Reaksi Netizen

Port Dickson merupakan antara lokasi pelancongan terkenal dalam kalangan rakyat Malaysia. Sebelum ini, isu khemah di sepanjang pantai Teluk Kemang telah membuatkan pengunjung berasa semak.

Terbaharu, seorang pengguna Facebook telah mendakwa dirinya dikenakan caj sebanyak RM5 apabila letak tikar dan duduk di kawasan kaki lima dalam satu perkongsian yang telah dikongsikan kembali pengguna media sosial lain.

Sekarang ni g port dickson semua eh bayar. smart btol kau duduk dekat kaki 5 ni letak tika pun kena bayar rm5. Bukan nya duduk dkt tapak khemah tu pun, punya lah sial baik kau koba air laut tu pun kau baya sewa, Majlis Perbandaran Port Dickson tolong pantau sikit, pic.twitter.com/WiDWBtaZxB

— Travel Jimat (@TravelJimat) March 12, 2023

“Sekarang ni pergi Port Dickson semua kena bayar eh? Smart betul! Bukannya (kami) duduk dekat tapak perkhemahan itu pun.” luahan pengguna Facebook tersebut.

Luahan perasaan pengguna Facebook itu telah meraih perhatian orang ramai dan rata-rata netizen mendesak pihak berkuasa untuk memantau serta mengambil tindakan terhadap isu ini yang dilihat mengambil kesempatan kepada pengunjung.

And you wonder why people dont want to travel domestically. https://t.co/Nq3APJmHD7

— 𝕶𝖊𝖓𝖔𝖇𝖎 アズハル (@dotstewie) March 13, 2023

Ini salah satu sebab kenapa Malaysian taknak travel kat negara sendiri. Public & tourist area pun dikenakan charge.

Oleh orang yang ambil kesempatan untuk untung tepi. Mana pihak berkuasa ?

Tak dibayar, maunya diapa-apakan harta benda pelancong. https://t.co/b4lBZrkyWw

actually experienced the same thing in 2017. letak tikar kat sebelah tempat parking. setup bbq set. pastu datang dua tiga orang mintak duit cakap kena bayar. abuthhhhhhhhhh https://t.co/FkmBPley4U

Malah, rata-rata netizen turut menzahirkan rasa marah mereka kerana ada pihak yang tidak bertanggungjawab sanggup mengenakan caj seperti ini. Bukan itu sahaja, ada juga netizen mengatakan mereka pernah berdepan dengan situasi yang sama ketika berkunjung ke sana dan tidak boleh membentangkan tikar sendiri serta perlu menyewa di sana.


adidas EQT Solution, Model Mirip Yeezy Dengan Harga Mampu Milik

Sekiranya anda rasa model adidas Yeezy terlalu mahal untuk anda, ini model alternatif yang mampu dimiliki oleh semua.

EQT Solution merupakan antara model retro yang dihasilkan kembali oleh adidas. Dilaporkan Kanye West menjadikan model ini reference untuk menghasilkan model popular Yeezy BOOST 700 Wave Runner OG.

Lebih mengujakan, model EQT Solution ini turut meminjam skema warna 700 Wave Runner OG. Sehinggakan model ini turut hadir dengan tali berwarna kuning neon.

Perbezaan antara dua model ini semestinya model EQT Solution yang jauh lebih bulky tetapi ia tetap mempunyai keunikannya yang tersendiri. Model ini sudah pun dijual di Eropah dengan harga £90 (~RM485). Jauh lebih murah berbanding model 700 Wave Runner OG.

Supreme baru-baru ini telah mengumumkan kolaborasi mereka bersama jenama biskut Oreo untuk koleksi musim panas. Klik pada pautan untuk info lanjut.

Biskut Oreo Antara Kolaborasi ‘Pelik’ Supreme Untuk Koleksi Musim Panas

British Army Dan G-Shock Hasilkan Model Mudmaster Khas Lengkap Dengan Teknologi Tentera

Crocs Perkenalkan Sandal Edisi ‘Ayam Goreng’ Hasil Kolaborasi Bersama KFC


Pengurus ‘Kekwat’ Dan Sukar Berurusan, Khairul Aming Tampil Dengan Penjelasan Rasmi

Sejak semalam, nama Khairul Aming menjadi bualan netizen di media sosial apabila muncul dakwaan pembantu peribadinya dikatakan sombong dan biadab ketika orang awam mahu berurusan berhubung khidmat pengiklanan atau kolaborasi bersama influencer tersebut.

Lantaran itu, Khairul Aming dalam satu kenyataan di Twitter miliknya memohon maaf kepada semua pihak yang terlibat dan berjanji akan memperbaiki pada masa akan datang serta berterima kasih atas sokongan daripada semua pihak.

Regarding issue semalam, ini wayforward for improvement:

1) i have removed all manager’s contacts from social media. for now i sendiri akan manage all inquiries until ada new replacement

— Khairulaming (@khairulaming) September 9, 2022

Menurutnya, individu yang hangat diperkatakan oleh netizen bukanlah pembantu peribadi tetapi pengurusnya dan ketika ini telah memadamkan nombor pengurusnya di semua media sosial untuk sebarang urusan dengannya. Malah, segala urusan akan diambil alih olehnya sehingga mendapat pengganti.

Tambahnya lagi, dia akan hanya fokus untuk menghasilkan video memasak dan akan berhenti seketika untuk hasilkan video client termasuk produk makanan, restoran, seminar dan lain-lain.

Berhubung isu pengurusnya, dia akui itu silapnya kerana tidak crosscheck kualiti kerja pengurusnya yang merupakan rakannya itu sehingga ramai orang terpaksa berdepan pengalaman tidak menyenangkan.

Malah, Khairul juga akan mengambil maklum segala nasihat yang diberikan oleh orang ramai dan mengatakan akan mengambil tindakan sewajarnya di masa depan serta meminta maaf atas semua kesulitan.


Pengurus Ini Didakwa Menyeludup Lebih 5,700 iPhone Sebelum Ditangkap

Mengambil harta syarikat bukanlah sesuatu yang baik. Malah, seorang pekerja bakal dikenakan tindakan tatatertib. Dalam pada itu, bagaimana pula jika ‘kerja’ pengurus tersebut tidak dipantau sesiapa sehinggakan berjaya menyeledup lebih 5,700 iPhone dengan nilai $1.56 juta.

Itulah yang dilakukan oleh seorang pengurus yang bekerja di sebuah syarikat elektronik terbesar di dunia iaitu Foxconn. Untuk pengetahuan anda, Foxconn merupakan syarikat yang bertanggungjawab menghasilkan iPhone, iPad, PS3, PS4 dan Xbox One.

Mungkin dengan mengangap bekerja di syarikat besar ini bakal memudahkan kerja undercover beliau, akhirnya beliau berjaya ditangkap.

Individu yang lebih dikenali dengan nama Tsai ini merupakan seorang pengurus di bahagian testing department. Kerjaya yang memerlukan pengujian model iPhone melibatkan iPhone 5 dan iPhone 5S membolehkan beliau ‘mendapatkan’ telefon-telefon ini dengan mudah. Turut membantu beliau adalah 8 orang pekerja dibawahnya yang bertugas sebagai penyeledup.


Pengurus Sahkan Shuib Hadir Ke Ibu Pejabat SPRM Untuk Diambil Keterangan

Sejak semalam, beberapa media utama dalam negara melaporkan pelawak dan penyampai radio terkenal, Shuib telah dipanggil untuk hadir ke ibu pejabat Suruhanjaya Pencegahan Rasuah Malaysia (SPRM) bagi membantu siasatan berhubung satu kes di sana.

Perkara itu kemudiannya disahkan oleh pihak pengurusan artis berusia 36 tahun yang menjelaskan beliau telah hadir ke ibu pejabat agensi itu sejak pagi semalam sambil ditemani isterinya Siti Sarah Raisuddin.

“Untuk makluman hanya keterangan Shuib saja yang diambil oleh pihak SPRM manakala isterinya, Siti Sarah Raissuddin, hanya menemani,” kata pengurus Shuib, Nana Mohamad Rom dalam satu kenyataan media semalam seperti dilaporkan MalaysiaKini.

Pihak pengurusan yang mewakili mereka bagaimanapun dalam kenyataan sama tidak dapat memberi maklumat lebih lanjut kerana masih menunggu perkembangan selanjutnya daripada pihak SPRM.

Malah usaha satu lagi media arus perdana, Harian Metro untuk mendapatkan komen daripada kedua-kedua artis terlibat juga tidak berjaya apabila mereka difahamkan mematikan talian telefon masing-masing.

Walaupun tidak dapat dapat dipastikan punca sebenar Shuib dipanggil ke ibu pejabat SPRM, namun portal Utusan Digital pada semalam melaporkan beliau hadir bagi membantu siasatan ‘setelah disyaki terlibat dalam kes pengubahan wang haram membabitkan perniagaan air yang dijalankan mereka’.

Manakala My Metro pula sebelum itu juga turut melaporkan perkara sama apabila ‘selebriti itu dipanggil SPRM bagi membantu siasatan dipercayai berkaitan kes pengubahan wang haram’.

Semakan di laman Instagram Shuib pula tidak menemui sebarang hantaran terkini berhubung isu terbabit dengan hanya Siti Sarah sahaja yang membuat hantaran terbaru sekitar 6 jam lalu sebelum artikel ini ditulis yang mengesahkan mereka dipanggil untuk ‘memberikan kerjasama dan menjalankan tanggungjawab sebagai rakyat Malaysia’.

Baca juga perkembangan terkini industri hiburan negara yang pernah kami kongsikan sebelum ini di pautan di bawah.

‘Kalau Boleh Beri Saya RM10K Sebulan Saya Duduk Rumah’-Mus May

Tidak Jaga Sensitiviti, Netizen Persoalkan Ismail Izzani Rakam Video Muzik Dalam Gereja

Dijaga ‘Luzero’ Dan Makan Daging Kuda, Ringgo Fotograf Kongsi Saat Dipenjara Di Venezuela


Pengurusan Amber Court Beri Amaran, Mahu Saman YouTuber Sebar ‘Content’ Seram

Jawatankuasa Amber Court, Genting Higlands mengecam tindakan menyebarkan maklumat tidak berasas dengan mendakwa bahawa bangunan tersebut dihuni oleh makhluk ghaib atau lebih kenali sebagai hantu.

Mereka turut menyelar tindakan beberapa pencipta kandungan yang menyiarkan video di laman YouTube dengan memalsukan bunyi dan menggunakan pelakon bagi memberi impak seram seolah-olah bangunan tersebut memang berhantu.

Agensi Pengurusan Pavilion Genting Caiyun dalam sidang media yang dilaporkan oleh Oriental Daily berkata bahawa pihaknya tidak teragak-agak untuk  mengambil tindakan undang-undang terhadap pencipta kandungan yang menyebarkan maklumat palsu sehingga memberi kesan ekonomi dan kemorosotan nilai hartanah bangunan tersebut.

Selain itu, pihak pengurusan turut mendedahkan bahawa YouTuber dan pencipta kandungan yang memasuki bangunan dengan niat untuk melakukan penggambaran cenderung memasuki bangunan tersebut secara haram dengan memecah masuk ke unit persendirian semasa kompleks itu sedang dalam pengubahsuaian.

“Kami memberi amaran kepada sesiapa sahaja yang cuba terus memfitnah dan merosakkan pangsapuri. Selain menghubungi polis, pemilik juga akan memulakan prosiding undang-undang terhadap semua mereka yang cuba merosakkan reputasi dan imej paspuri, termasuk selebriti internet, YouTuber, ahli Feng Shui, Pemimpin Pendapat Utama (KOL) dan lain-lain,” kongsi pengerusi Datuk Seri KK Chai.

Dalam pada itu, pihak pengurusan juga bercadang untuk menjenamakan semula bangunan dan memperbaiki imej bangunan tersebut dengan melakukan perubahan besar bagi memberi nafas baharu kepada bangunan tersebut.

“Dengan sokongan pemilik pangsapuri, pihak pengurusan telah menaik taraf sistem keselamatan pangsapuri, menambah CCTV, menambah bilangan pengawal keselamatan dan memulakan pengubahsuaian besar bagi menghidupkan semula pangsapuri tersebut dengan wajah baharu.”

‘Selalu dengar suara kanak-kanak..’ – Dokumentari ini papar ‘misteri’ yang menghantui Amber Court. Rujuk pautan di bawah untuk membaca.

‘Selalu Dengar Suara Kanak-Kanak..’ – Dokumentari Ini Papar ‘Misteri’ Yang Menghantui Amber Court


Kerajaan Malaysia Disenarai Negara Ke-15 Terhebat Dunia Menguruskan Perbelanjaan

Sebuah lagi berita yang membanggakan buat Kerajaan Malaysia yang dikeluarkan oleh World Economic Forum (WEF) berdasarkan laporan pada tahun 2017. Melalui laporan yang dikeluarkan WEF, Kerajaan Malaysia berjaya tersenarai sebagai negara ke-15 terbaik dalam pengurusan pembelajaan kerajaan.

Kejayaan ini turut meletakkan Malaysia sebagai negara kedua dibelakang Singapura sebagai negara Asean serta hadir dengan kedudukan yang lebih baik daripada negara-negara maju seperti China, Jepun dan Sweden. Berikut merupakan senarai negara terbaik dalam pengurusan perbelanjaan kerajaan.

Selain daripada kecekapan perbelanjaan kerajaan, WEF turut melaporkan Malaysia tersenarai sebagai negara ketiga terbaik dalam melindungi pelabur. Menilai dari segi kadar daya saing sesebuah negara, Malaysia berjaya tersenarai sebagai negara ke-23 paling kompetitif dunia.

Kenaikan ini turut membawa Malaysia dua tangga lebih tinggi berbanding senarai laporan tahun lepas. Bagi mendapatkan ulasan lanjut bagaimana sesebuah negara disenaraikan, kami kongsikan kepada anda faktor-faktor dalam mempengaruhi kadar daya saing sesebuah negara.

Berdasarkan kajian serta kaji selidik yang dibuat, 70% daripada data diperolehi daripada United Nation manakala 30% lagi daripada prestasi 137 negara yang terlibat berdasarkan 12 aspek.

12 aspek yang dimaksudkan termasuklah institusi, infrastruktur, persekitaraan makroekonomi, kesihatan, pendidikan, perdagangan barangan, kadar keluar masuk buruh, perkembangan teknologi, pembangunan pasaran kewangan, saiz pasaran dan inovasi bisnes dalam sesebuah negara.

Melihat kepada laporan yang dikeluarkan WEF, jelas ekonomi Malaysia berjaya menunjukkan status yang positif serta lebih baik berbanding tahun lepas. Dijangkakan peningkatan dalam kedudukan ini bakal turut mempengaruhi ekonomi negara serta meningkatkan dividen saham yang dilaburkan oleh Kerajaan Malaysia.

Baca lagi: Realiti GDP Malaysia, Perkembangan Ekonomi Dan Rakyat Yang Mengadu ‘Susah’


Pengusaha Tidak Bertanggungjawab Tinggalkan ‘Tahi Mesin’, Rakyat Perlis Jadi Mangsa Kemalangan

Setiap kali musim menuai padi, ada sesetengah pihak tidak bertanggungjawab meninggalkan sisa lumpur atau dikenali sebagai ‘tahi mesin’ yang boleh mengundang bahaya kepada pengguna jalan terutamanya penunggang motosikal.

Mohd Afiq Saidin salah seorang mangsa kemalangan berkata, pada tahun ini sahaja beliau sudah dua kali jatuh motosikal akibat terlanggar ‘tahi mesin’ di atas jalan yang ditinggalkan oleh jentuai.

“Pada 14 Februari lepas, kali kedua saya jatuh motosikal selepas gagal mengelak ‘tahi mesin’ (bongkah tanah) ketika dalam perjalanan pulang ke rumah.

“Jalan itu agak gelap menyebabkan saya tidak nampak bongkah tanah sebesar baldi yang keras seperti batu di tengah jalan. Mujur saya hanya mengalami luka kecil pada tangan,” katanya dalam satu temuramah baru-baru ini.

Manakala Zharif Yahya turut berkongsi pengalaman yang sama, berkata isu itu bukan baharu sebaliknya sudah lama berlaku.

“Kalau tidak percaya, boleh tanya sendiri orang kampung, berapa ‘kerat’ (beberapa orang sahaja) yang tidak pernah jatuh motosikal akibat terlanggar taik mesin,” katanya.

Seorang pengusaha jentuai yang hanya mahu dikenali sebagai Mat, berkata mereka terpaksa menggunakan jalan raya kerana harga sewa lori pengangkut setinggi RM300 untuk satu perjalanan.

“Kos yang tinggi ini tidak berbaloi untuk pemindahan jentera dalam jarak dekat.

“Jalan ladang yang ada hanya terhad di beberapa kawasan sahaja, jika ada jalan ladang di semua kawasan kita tidak perlu guna jalan raya untuk alih jentuai,” katanya yang 10 tahun menguruskan perusahaan mesin menuai padi keluarganya.

Mohd Sharoni Ramli pula menyatakan tiada pilihan menyebabkan beliau dan pengusaha jentuai lain terpaksa mengguna jalan raya bagi memindahkan jentera itu.

“Kebanyakan sawah padi terletak berhampiran jalan raya, manakala jalan ladang atau jalan kampung jauh di belakang menyebabkan kami tiada pilihan mahu atau tidak untuk terus mengguna jalan raya,”

Kami membuat carian di YouTube dan dapati ada pengusaha jentuai yang bertanggungjawab menggunakan sebuah traktor kecil untuk membersihkan ‘tahi mesin’ yang terjatuh dari jentuai semasa melalui jalan raya.

Harap pengusaha jentuai dan pihak kerajaan negeri dapat berkerjasama bagi menyelesaikan masalah yang menjejaskan keselamatan pengguna jalan raya sekian lama ini.

Pada bulan lalu Jabatan Perangkaan dedahkan jumlah sebenar penduduk negeri Perlis. Lebih ramai dari ‘jumlah anggaran’ yang menjadi bahan jenaka warganet.

Sering Dijadikan Bahan Jenaka, Jabatan Perangkaan Dedahkan Perlis Sebenarnya Memiliki 255,300 Penduduk

Demi Gambar OOTD, Pengunjung Sanggup Rosakkan Bunga LED Di Perlis


Pengutip Kotak Berusia 77 Tahun Maut Dilanggar Ketika Keluar Untuk Membeli Makanan Buat Suami

Semalam, seorang ‘aunty’ berusia 77 tahun keluar ke rumah dengan niat untuk membeli sarapan buat dia dan suaminya. Namun, siapa sangka itu adalah kali terakhir dia keluar dan tidak lagi pulang.

Kejadian yang berlaku pada jam 10 pagi kemarin, terjadi bilamana dia mahu pulang ke rumah dengan menaiki basikal. Ketika berada di bahagian kiri jalan, dia tiba-tiba terbelok ke kanan dan terdapat satu MPV yang meluru laju menghentamnya dari belakang.

Disebabkan hentaman yang kuat, dia tercampak ke cermin depan kereta dan jatuh ke tanah. Dia terperangkap bersama basikalnya di bawah kereta dan diseret sejauh 10 meter sebelum kereta itu berhenti.

Dia mengalami kecederaan yang teruk di bahagian kepada dan beberapa tulangnya dilaporkan patah. Dia disahkan mati di tempat kejadian.

Anak si mati mengatakan bahawa ibunya akan keluar dari rumah setelah habis mengemas untuk membeli makanan buat ayahnya. Semalam, ibunya datang ke kedai untuk mengambil makanan. 15 minit selepas ibunya pulang, anaknya mendapat panggilan dari abangnya bahawa ibu mereka terlibat dalam kemalangan.

“Saya berlari keluar dari kedai dan terus menuju ke tempat kejadian, saya melihat ibu saya di bawah kereta, mati.” Dia menjelaskan bahawa ibunya telah menderita sakit sendi dan penglihatannya juga bertambah buruk dalam beberapa tahun ini.

Awani mendedahkan bahawa mayat ibunya telah dihantar ke Hospital Sultan Abdul Halim, Sungai Petani untuk bedah siasat. Kes ini akan disiasat di bawah Seksyen 41 (1) Akta Pengangkutan Jalan 1987.

Untuk bacaan lanjut mengenai kemalangan yang berlaku sebelum ini, klik pautan di bawah.

Yang Di-Pertuan Agong Periksa Kemalangan Di Dua Lokasi Berbeza Sekitar Putrajaya

Netizen Bengang ‘Geng Kereta Mahal’ Sebabkan Kemalangan Kerana Berlumba


Pengutip Sampah Thailand Ini Terkejut Kutip Batu ‘Rare’ Bernilai RM2.9 Juta

Tuah ayam nampak di kaki, tuah manusia siapa yang tahu. Siapa sangka, seorang pengutip sampah di Thailand ini yang kutip sebongkah batu di tepi pantai ini seolah mendapat rezeki terpijak kerana ianya bukan batu biasa.

Menurut laporan Tribun News, pengutip sampah itu iaitu Surachit tidak menyangka batu yang ditemuinya adalah ambergris yang bernilai tinggi. Untuk pengetahuan anda, batu tersebut bernilai 537,500 Pound Sterling (~RM2.9 Juta).

Surachit menemui batu itu dihanyutkan air di pinggir sampah ketika beliau mengutip sampah. Lalu, Surachit membawa ia pulang dan mendapati ia mengeluarkan bau aneh seperti lilin.

Berikutan itu, beliau memaklumkan rakannya dan mereka menyangka batu itu adalah ambergris iaitu bahan buangan ikan paus. Lalu, mereka memeriksa batu itu dengan membakarnya sehingga ia mengeluarkan bau yang harum.

Ambergris kebiasaannya didapati dalam usus ikan paus. Bahan ini terbentuk akibat tindak balas ketika proses penghadaman mamalia itu. Keunikan ambergris adalah kerana bahan ini sukar diperolehi dan digunakan sebagai antara bahan dalam pembuatan minyak pewangi.

Kini, beliau sedang menunggu pakar kerajaan yang ‘relevan’ untuk menilai batu berkenaan.

Baca artikel yang sedang ‘hits’ di The Vocket pada pautan di bawah ini.

Tidak Lagi Perlu Ke Kaunter, Lesen Memandu Boleh Diperbaharui Secara ‘Online’ Mulai 16 Oktober

Sering Pamer Kemewahan Di Media Sosial, SPRM Tahan Datuk Seri Disyaki Terlibat ‘Macau Scam’

Bagaimana Seorang Budak Kecil Beri Idea Untuk Kikuo Ibe Hasilkan Model G-SHOCK


Peniaga Dakwa Topi Lama Proton Saga Aeroback Ini Terima Tawaran Setinggi RM12,000

Satu masa dulu orang ramai tidak berapa mengambil peduli mengenai barangan bundle atau vintaj, namun sekarang barangan tersebut menjadi ‘lubuk emas’ kepada para penjual untuk membuat wang besar hasil jualan kepada peminat barangan itu.

Terbaharu, seorang pemilik topi lama Proton Saga Aeroback mendakwa telah mendapat tawaran setinggi RM12,000. Namun, dia mendakwa harga tersebut masih terlalu jauh daripada harga yang disasarkannya.

Hantaran Facebook itu telah menerima kritikan daripada orang ramai yang menegaskan harga tersebut tidak munasabah dan terlalu mahal untuk sebuah topi lama yang sudah lusuh tersebut.

Tambah orang ramai lagi, mereka meminta agar pembida yang menawarkan RM12,000 itu ‘memunculkan diri’ bagi membuktikan dia telah membuat tawaran harga setinggi itu.

Setakat artikel ini ditulis, pemilik topi ini tidak memberikan sebarang maklum balas terhadap komen-komen yang diterimanya dan orang ramai berpendapat hantaran Facebook itu sekadar gimik kerana tiada siapa yang sanggup mengeluarkan sejumlah wang yang besar bagi mendapatkan topi lusuh tersebut.

Kata orang ramai lagi, lebih baik dapatkan sebuah Proton Saga Aeroback sebenar kerana harganya jauh lebih murah berbanding topi lusuh yang ditawarkan oleh pemilik ini.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Klik pautan di bawah untuk baca lagi artikel berkenaan barangan yang pernah ditawarkan pada harga yang tidak munasabah sebelum ini.

Pemuda Ini Dikecam Selepas Iklankan Motosikal RX-Z Dengan Harga Mencecah RM70,000

Selepas RX-Z RM70,000, Giliran Yamaha 125zr Pula Terjual Dengan Harga RM85,000


Peniaga Di Negeri Sembilan Dikompaun Gara-Gara Guna Pencuci Lantai Sebagai ‘Hand Sanitizer’

Tindakan seorang peniaga di Negeri Sembilan menggunakan pencuci lantai sebagai hand sanitizer di kedainya memakan diri apabila perbuatannya itu dikesan pihak berkuasa.

Menurut laporan Harian Metro, peniaga di Jempol itu mendakwa pencuci lantai yang digunakannya itu lebih murah dan boleh menghapuskan kuman pada tangan.

Menurut Pemangku Ketua Polis Daerah Jempol, Deputi Superintendan Mohd Hafiz Muhammad Nor, tindakan licik peniaga itu berjaya dikesan ketika operasi pematuhan Perintah Kawalan Pergerakan Pemulihan yang diadakan baru-baru ini.

“Perbuatannya itu pula menganiaya kesihatan orang lain.

“Kerana kandungan bahan pencuci lantai boleh mendatangkan masalah kepada manusia,” katanya seperti dipetik Harian Metro.

Susulan daripada kejadian berkenaan, peniaga itu menurutnya telah dikenakan kompaun sebanyak RM1,000.

Op Pematuhan SOP PKPP itu difahamkan diadakan bermula jam 10 pagi sehingga 10 malam setiap hari dan turut disertai beberapa agensi penguatkuasa lain bersama-sama Polis Diraja Malaysia.

Diharapkan dengan penguatkuasaan dan pemantauan berterusan daripada pihak berkuasa ini akan memberi kesedaran kepada peniaga-peniaga yang mungkin pernah atau terfikir untuk mengamalkan taktik licik ini.

Bukan sahaja boleh membahayakan pengguna namun ia juga boleh meletakkan pelanggan dalam risiko penularan wabak COVID-19 yang masih berada dalam masyarakat kita ketika ini.

Baca juga perkongsian perkembangan semasa dalam dan luar negara melalui pautan di bawah.

Ribuan Pekerja Bangladesh Tunjuk Perasaan Di Dhaka, Desak Mahu Pulang Ke Malaysia

‘Terima Kasih Atas Kebaikan Anda’- Netizen Sayu Lihat Reaksi Kanak-Kanak Ini Selepas Dapat KFC

Terkejut Lihat Menantu Sendiri Kemalangan Selepas Keluar Rumah Bersama-Sama


adidas EQT Support 93/17 “Red Carpet” Mula Dijual Esok

Adidas kembali lagi dengan kasut terbaru mereka dari model EQT Support 93/17 yang turut dibantu dengan teknologi BOOST.

Pada kali ini tekstur EQT Support 93/17 membolehkan kaki anda begerak bebas dengan penggunaan fabrik mesh pada bahagian atas bersama dengan padanan luxe suede.

Trademark asymmetric wraparound pada lidah kasut EQT disokong lagi dengan warna emas dalam memberikan sentuhan kontras serta membuatkan kasut ini tampil lebih cool dan mewah. adidas memilih warna hitam pada midsole dan tapak bewarna merah pada kasut ini dalam menawarkan rupa yang kohesif.

adidas EQT Support 93/17 ‘Red Carpet’ bakal mula dijual esok dengan harga sekitar $190 (RM745.73). Buat anda yang berminat anda boleh dapatkannya di rangkaian kedai adidas Originals yang terpillih.


Peniaga Ditahan Polis Selepas ‘Custom’ Nissan Skyline R32 Jadi Kereta Polis

Kreativiti seorang peniaga yang menyertai satu pameran kereta di MAEPS, Serdang bawa padah selepas dia ditahan polis, semalam.

Berdasarkan laporan Harian Metro, Ketua Polis Daerah Sepang, Asisten Komisioner Wan Kamarul Azran Wan Yusof berkata, lelaki berumur 43 tahun yang berniaga aksesori kenderaan ditahan pada jam 10.30 malam selepas kereta terbabit viral di TikTok dan beberapa platform media sosial yang lain.

Kalau la R32 Skyline jadi kereta Polis. Confirm orang tak berani buat hal hoiii 🤣🤣🤣#artofspeed #r32 #polis #pandulajudotcomdotmy pic.twitter.com/rgkg32jamW

Katanya, penahanan dilakukan pasukan Bahagian Siasatan Jenayah Ibu Pejabat Polis (IPD) Sepang selepas melakukan pemerhatian di pusat pameran itu dan merampas kereta jenis Nissan Skyline R32 yang mempunyai lambang dan corak menyerupai kenderaan polis.

“Kenderaan terbabit mempunyai cukai jalan lengkap dan digunakan oleh pemiliknya. Pemilik kenderaan telah dibebaskan pada 12 tengah malam dengan jaminan polis dan kes disiasat mengikut Seksyen 89 Akta Polis 1967 kerana memiliki barangan yang dibekalkan kepada pihak polis untuk melaksanakan tugas,” katanya dalam kenyataan hari ini.

Ini beberapa artikel lain berkaitan dunia custom. Baca lagi pada pautan di bawah.

Bermula Dengan ‘Custom’ Hot Wheels, Remaja Ini Kini Buat Kereta Untuk Wak Doyok

TMJ Peragakan G-Shock ‘Custom’ Unik Yang Bakal Jadi Buruan Peminat


Peniaga Ini Kongsi Kos Permulaan Untuk Buka Restoran Yang Ramai Tidak Tahu

Semakin hari semakin ramai individu mula berminat untuk menceburkan diri dalam bidang perniagaan makanan terutama sekali di kawasan bandar. Maka, kedai makan, restoran mahupun cafe muncul bagai cendawan tumbuh selepas hujan membuatkan persaingan semakin sengit. Untuk memulakan perniagaan kedai makan ini bukanlah satu benda yang mudah. Jika salah percaturan boleh gulung tikar pula nanti.

Menyedari hal ini, seorang pengguna media sosial @FadzilahMamat terpanggil untuk berkongsi tips dan kos keseluruhan untuk memulakan perniagaan kedai makan. Tips yang dikongsikan ini adalah melalui panduan dan pengalamannya yang bakal membuka sebuah kedai makan Nasi Ayam Cincang di Seremban 2 bermula 19 September ini.

Ada yang nak tahu kos untuk buka kedai makan yang biasa biasa? Kalau ada, saya nak share. 😊

— Fadzilah Mamat (@FadzilahMamat) September 17, 2019

Sebagai permulaan, beliau perlu membelanjakan sejumlah wang untuk membayar duit deposit dan sewa kedai mengikut perjanjian iaitu 2 bulan deposit  + 1 bulan sewa bulan pertama beserta RM 2000 deposit api air dan RM 300 untuk agreement dengan pemilik kedai tersebut dan jumlahnya adalah sebanyak RM 8900.

Perkara penting yang perlu dititik beratkan untuk membuka kedai makan ialah konsep dan jenis perabot seperti kerusi meja yang ingin digunakan. Menurut Puan Fadzilah, beliau menggunakan kerusi meja second hand yang dibeli melalui Carousell kerana proses jual beli yang mudah dan secara terus dengan penjual tanpa melalui orang tengah.

Beliau membeli meja sebanyak 9 unit yang beharga RM120 untuk sebuah meja dan kerusi sebanyak 36 unit yang berharga RM13 setiap satu dan jumlah keseluruhannya ialah RM1548

Salah satu aspek penting terhadap perniagaan makanan anda adalah dengan cara menyediakan ruang dapur yang sesuai untuk aktiviti memasak dan menyediakan makanan yang ingin dijual. Menurut Puan Fadzilah, terdapat ruang besar di bahagian hadapan kedai dan beliau bercadang untuk menggoreng dan membungkus nasi di situ. Jadi beliau telah memasang awning dengan kos sebanyak RM2000.

Kedai ni ruang depan besar jadi kami plan nak goreng dan bungkus nasi di depan kedai.

Bagi kedai makan, sudah semestinya perkara penting yang perlu ada ialah tempat mencuci tangan untuk keselesaan pelanggan. Jadi beliau telah meminta bantuan plumber untuk memasang 3 sinki iaitu di bahagian dapur, tempat membancuh air minuman dan tempat pelanggan mencuci tangan. Kos untuk pemasangan sinki ini melibatkan jumlah sebanyak RM700. Beliau kemudian membelanjakan sebanyak RM1600 untuk membeli 3 sinki di bahagian tersebut.

1 sinki di dapur yang besar RM11001 sinki di ruang buat air RM2001 sinki basuh tangan RM300 (used)

Sudah nama pun perniagaan makanan pastinya perlu ada ruang untuk ruang letak makanan dan kaunter pembayaran. Beliau menggunakan laman Carousell iaitu website yang digunakan untuk para penjual dan pembeli melakukan urusan jual beli.

Menurut beliau, harga yang ditawarkan untuk mendapatkan kabinet, meja jualan serta kaunter pembayaran adalah berpatutan iaitu sebanyak RM780.

Yang ini paling penting sekali kerana orang ramai sekarang menggunakan social media untuk mengetahui update terbaharu. Inilah masa yang sesuai untuk menggunakan kuasa viral dan hebahkan perniagaan ini kepada umum. Mula dengan cara ‘teaser’, menyebut tentang harga promosi pengenalan dan pengenalan kepada menu.

Menurut beliau, pertama sekali beliau menggunakan media sosial untuk menyemak nama perniagaan yang di pilih dan kemudian beliau sign up akaun seperti Twitter, Instagram dan Facebook untuk mendaftar perniagaan tersebut. Melalui media sosial, perniagaan tersebut dapat di iklankan dengan lebih cepat dan mudah.

Pelan pemasaran adalah rancangan bagaimana untuk mendapatkan hebahan tentang kedai makan baru anda. Pelan pemasaran melibatkan banyak variasi untuk membantu memberi hebahan mengenai kewujudan kedai makan dan bila ia akan beroperasi.

Untuk itu, puan Fadzilah telah menghabiskan sekurang-kurangnya RM321 untuk mencetak banner seperti akan dibuka bersaiz 10×4 berharga RM60, banner “Kini Dibuka” bersaiz 18×3 berharga RM81 dan bunting “Kini Dibuka” bersaiz 2×6 berharga RM180 untuk 10 helai.

Anda harus pandai memilih perkakas dapur yang tahan lasak serta mampu digunakan untuk jangka masa yang panjang. Perkakas ini boleh terus dibeli dengan pengedar yang dapat memberi harga khusus.

Menurut Puan Fadzilah, beliau telah membelanjakan hampir RM2000 ++ untuk membeli beberapa peralatan memasak seperti dapur tekanan tinggi, tong gas, bekas nasi, pinggan dan banyak lagi perkakas yang digunakan untuk menjalankan perniagaannya.

High Pressure Stove RM1403 hole burner RM1100Burner Stand RM350Rice Cooker RM200

Tips yang dikongsikan oleh Puan Fadzilah ini telah mendapat respon positif daripada warganet dan ramai berterima kasih dengan ilmu yang diberikan. Malah ada yang meminta alamat lengkap untuk singgah ke kedainya nanti.

pandai dia promote kedai dia tau.hehehehe.congratulations and thanks for the tip

— ADIBAH NOOR 🇲🇾🐱 (@adibahnoor) September 17, 2019

Bagi alamat kalau lalu somban den singgah.

— #2019PerfectYear (@reformistegar) September 17, 2019

Nanti sharr alamat kedai.selalu turun seremban 2

— aida abdullah (@aida_abdullah79) September 17, 2019

Jadi, secara kasar anda memerlukan ~RM 30,000 untuk memulakan perniagaan kedai makan. Apa yang menariknya, hari ini merupakan hari pembukaan kedai ini yang beralamat di No 24G, Jalan S2 F1, Garden Homes, Seremban 2, Negeri Sembilan. Boleh lah anda merasai sendiri air tangan Puan Fadzilah ini.

Setiap perniagaan makanan mampu berjaya jika anda memberikan yang terbaik dalam penghasilannya. Klik pautan dibawah untuk mengetahui tempat makan ‘murah’ dan sedap di Kota Damansara.

5 Tempat Makan ‘Murah’ Dan Sedap Di Kota Damansara

Ini Top 5 Makanan Tempatan Paling Digemari Rakyat Malaysia

5 Restoran Tawar Makanan Percuma Di Kuala Lumpur Dan Lembah Klang


Peniaga Jual Makanan Basi, Pelanggan Kecewa Lihat Kuah Berbuih Ketika Berbuka Puasa

Semalam merupakan hari pertama umat Islam berpuasa dan pastinya ramai lebih memilih membeli makanan di bazar Ramadan ataupun restoran kerana kekangan masa.

Kecewa dan sedih, itu apa yang dirasakan pengguna Facebook Sean Pablo apabila berkongsi gambar menunjukkan makanannya basi dalam satu perkongsian di Facebook. Menurutnya, makanan tersebut dibeli di sebuah kedai makan di Kota Damansara dan hatinya cukup kecewa melihat kuah dal untuk dimakan bersama roti canai yang beliau dapat sudah basi ketika mahu berbuka puasa.

Beliau yang berasa kecewa telah berkongsi rasa tidak puas hati dalam group di Facebook dan turut mengatakan telah menghubungi pemilik kedai makan tersebut untuk membuat aduan tetapi seolah-olah berdolak dalih dengan apa yang telah terjadi.

Perkongsiannya mendapat perhatian netizen dan rata-rata mengatakan tidak wajar peniaga tersebut menyajikan kuah yang basi kepada pelanggan. Malah, tindakan peniaga tersebut menganiaya pelanggan.

Bukan itu sahaja, para netizen turut bimbang jika termakan lauk basi itu akan menyebabkan keracunan makanan. Malah, ada juga yang berkongsi pengalaman ‘pahit’ mereka menjamu selera di kedai tersebut. Apa pendapat anda akan isu ini?

Sementara itu, kami kongsikan beberapa resipi yang mudah untuk anda masak ketika berbuka puasa pada pautan di bawah ini.

12 Idea Serta Resipi Nasi Berlauk Bagi Yang Sedang Diet Dan Ingin Kurus

40 Inspirasi Menu Berbuka Puasa Selera Tempatan

Santan Perkenalkan Nasi Lemak Pak Nasser Dengan Ayam Percik Sempena Bulan Ramadan


Kisah Lucu Seorang Kakak Yang Tidak Bersyukur Terima Free Gift Dari Seorang Peniaga

Jika anda seorang peniaga, memberi free gift kepada pembeli merupakan sesuatu kebiasaan untuk mengambil hati mereka. Ada yang bersyukur dengan pemberian yang diterima, dan ada yang banyak songeh nak itu dan ini.

Ada juga manusia dalam memberi aduan dia kombo sekali berikan nasihat berguna. Katanya beliau juga seorang peniaga yang selalu memberi free gift yang berbaloi untuk diberi kepada pelanggan.

Jadi anda mahu jadi yang mana satu? Adakah yang bersyukur atau yang cakap tak serupa bikin.

Sama-sama kita ambil ikhtibar dari kisah ini.


Peniaga Makanan Dan Minuman Di Selangor Diwajibkan Pakai Pelitup Muka Bermula 1 Januari 2023

Dalam usaha untuk meningkatkan kesejahteraan ekonomi dan juga kesihatan rakyat, Kerajaan Negeri Selangor tampil mengeluarkan arahan kepada para peniaga dan pengusahan makanan dan minuman untuk mewajibkan penggunaan pelitup muka bermula 1 Januari 2023.

Menerusi perkongsian Facebook Majlis Perbandaran Selayang, difahamkan kewajipan pemakaian pelitup muka ini dibuat dalam usaha untuk menjaga kebersihan makanan yang ditawarkan buat orang ramai.

Tindakan kompaun akan dikenakan kepada mereka yang ingkar arahan tersebut yang menjadi antara syarat bagi kelulusan lesen perniagaan.

Setakat ini, penguatkuasaan kepada peniaga, pengusaha restoran serta penjaja makanan serta minuman ini hanya dibuat di negeri Selangor sahaja.


Peniaga Maut Dipukul Sekumpulan Lelaki Disyaki Mabuk Di Pusat Hiburan

Seorang peniaga maut dalam pergaduhan membabitkan sekumpulan lelaki yang dipercayai mabuk di sebuah pusat hiburan di Kompleks Metro Pudu, di sini, semalam.

Ketua Polis Daerah Wang Maju, Superintendan Ashari Abu Samah, berkata siasatan awal mendapati kejadian dipercayai berlaku antara jam 5 hingga 7 pagi.

“Polis menerima laporan mengenai kejadian seorang lelaki tempatan berusia 29 tahun dipukul di Kompleks Metro Pudu pada jam 12.30 tengah hari, semalam.

“Mangsa mengalami kecederaan di bahagian kepala dan dibawa ke Hospital Kuala Lumpur (HKL) untuk rawatan dan disahkan meninggal dunia pada 4.40 petang, hari yang sama,” katanya.

Ashari berkata, mangsa yang berniaga sendiri dipercayai terbabit dalam perselisihan faham dengan kumpulan suspek yang disyaki mabuk di dalam pusat hiburan berkenaan.

“Perselisihan berterusan di luar pusat hiburan. Namun punca sebenar masih dalam siasatan,” katanya.

Susulan itu, beliau berkata, satu operasi khas dijalankan bermula jam 10.30 malam hingga jam 12.15 tengah malam tadi oleh sepasukan anggota Jabatan Siasatan Jenayah Ibu Pejabat Polis Daerah (IPD) Wang Maju untuk mengesan suspek.

“Hasil operasi, kita menahan lapan lelaki warga tempatan berusia di antara 20 tahun hingga 37 tahun serta dua lelaki warga negara asing berusia di antara 28 tahun hingga 43 tahun di sekitar ibu kota.

Siasatan dijalankan di bawah Seksyen 302 Kanun Keseksaan (Bunuh) dan jik sabit kesalahan boleh dihukum mati.


Para Peniaga Ini Terus Gigih Mencari Rezeki Meski Pun Musibah Banjir Melanda. Salute!

Banjir kini sedang melanda di 2 negeri Pantai Timur iaitu Kelantan dan Terengganu.

Meskipun ini adalah satu musibah buat penduduk negeri ini, tetap terselit kisah yang memberi inspirasi.

Antaranya adalah kisah para peniaga di Kampung Kedai Tanjung, Pasir Mas yang berniaga jagung bakar, keropok, fish ball dan berbagai jenis makanan lagi.

Menurut salah seorang peniaga di sini mereka memperolehi sekurang-kurangnya RM500 sehari hasil berniaga jagung bakar di musim banjir ini.

Berniaga di dalam banjir juga tetap di teruskan oleh seorang peniaga nasi berlauk di Rantau Panjang. Lihat sajalah ketinggian paras air banjir tu, dah nak sama level dengan meja tapi bisnes tetap berjalan.

“Bukuh la mok cik wei. Tokke nok selo dale air” :D

Ore Kelate memey power. Bukan semua orang sanggup bertahan berendam dalam air banjir seperti mereka. Salute!


Peniaga Sedih Bahan Makanan ‘Meletup’ Selepas Bawa Naik Kapal Terbang

Pelbagai negeri menyajikan pelbagai keunikan makanan masing-masing sehinggakan setiap tahun akan ada festival makan yang menyatukan peniaga-peniaga seluruh Malaysia.

Bermula hari ini sehingga hujung minggu nanti, terdapat satu festival makanan diadakan di Sarawak. Ramai peniaga dari Semenanjung sudah berlepas terbang bersama krew serta bahan-bahan makanan yang akan digunakan nanti.

Namun, alangkah terkejut buat beberapa orang peniaga apabila mendapati kebanyakkan bahan makanan mereka telah rosak dan tidak boleh digunakan lagi.

Seller ni pun barang dia pecah juga. Naya la, macam mana depa nak niaga nanti. pic.twitter.com/PMZYgHLNJh

Daripada beberapa video yang dimuat naik semula oleh Twitter @twtbiy, seorang peniaga terpaksa menarik diri kerana tiada barang hendak diniagakan selepas 40 tub Nutella dan White Chocolate sudah pecah.

Seorang lagi peniaga turut mengalami nasib yang yang sama di mana beberapa kotak berisi tub perisa coklat turut terjejas.

Manakala seorang peniaga wanita mengumumkan akan memberikan makanan secara percuma kerana bekas makanannya telah pecah. Ini kerana beliau berpendapat jika hendak dijual pada harga murah pun, belum tentu akan ada orang mahu membelinya.

Kejadian itu telah menimbul tanya tanya di orang ramai. Ada netizen mendakwa bahan-bahan yang rosak itu disebabkan pekerja-pekerja di lapangan terbang mencampak kotak-kotak dengan kasar semasa memindahkannya dari kapal terbang.

Namun lebih ramai yang berpendapat kejadian tersebut disebabkan tekanan udara yang dialami pada bahan-bahan makanan itu semasa berada di udara, lalu menyebabkannya ‘meletup’ walaupun dibungkus dengan rapi.

Ni bukan pecah, kalau pecah kena campak mesti bekas tu pecah sekali. Kalau tgk dia mcm burst keluar. Confirm air pressure. Tu sebab kalau barang shopee pun if macam aerosol can takleh shipping guna kapal terbang, kena guna kapal laut. https://t.co/FaHUBC7Lv6

Baca comment kemungkinan sbb pressure dari kapal terbang. Macam betul gak sbb cth mcm naik genting pun plastik jajan & roti dah kembong cam nak meletup haha https://t.co/HMyHTr92q4

aku baca komen yg paling munasabah la, maybe pressure dlm cabin. guna passenger flight bkn kurier flight mcm DHL tu. mcm byk yg rosak, xkan nak campak. nutella tu pn berat woo… patah pinggang nak campak 😅 https://t.co/dd3XjX79do

— Azza | Chiaki (@atashi_dare869) May 24, 2023

rasanya sebab pressure masa dalam kapal. sebab kotak dari luar semua elok tapi nutella tu je macam burst out dari tub??? patut sellotape and bubble wrap sekali tub tu bukan kotak je. nak lagi selamat elok pakai cargo je https://t.co/XHNZNnwlIf

Tambah netizen lagi, sepatutnya bahan-bahan masakan tersebut perlu dihantar menggunakan kapal terbang kargo, bukan kapal terbang komersial.

Ini kerana kapal terbang kargo memang dibina khas mampu menahan tekanan udara lebih baik daripada kapal terbang komersial.

Dalam pada itu orang ramai mendoakan buat semua peniaga yang terjejas, diberikan kelapangan dan dimurahkan rezeki pada masa hadapan.


Peniaga Warga Asing Ludah Dan Guna Kekerasan Terhadap Penguat Kuasa DBKL Ditahan

Polis menahan pasangan suami isteri warga asing dipercayai menggunakan kekerasan terhadap penguat kuasa Dewan Bandaraya Kuala Lumpur (DBKL) yang sedang menjalankan tugas di hadapan sebuah bank di Selayang, pada Jumaat.

Timbalan Ketua Polis Daerah Sentul Supt Heisham Harun berkata pihaknya menerima laporan daripada penguat kuasa DBKL tersebut pada 6.41 petang melibatkan dua warga asing yang enggan bekerjasama dan melakukan provokasi agresif.

Kecoh kat Pasar Selayang tadi bila warga asing maki dan ludah muka anggota DBKL sebab buat operasi penjaja haram. pic.twitter.com/F6bMnBKGJf

— MALAYSIA MOST VIRALL (@MALAYSIAVIRALL) April 9, 2022

“Semasa penguat kuasa DBKL tersebut sedang melakukan rondaan, mereka terserempak dengan dua warga asing sedang berniaga di kawasan kaki lima bank tersebut dan bertindak menyita barangan mereka.

“Namun pasangan suami isteri itu bertindak menepis tangan pihak berkuasa yang sedang merakam video sehingga menyebabkan telefon bimbitnya jatuh dan rosak,” katanya dalam kenyataan hari ini.

Heisham berkata pasangan suami isteri itu turut mengeluarkan kata-kata kesat dan meludah ke arah muka seorang daripada penguat kuasa DBKL selain mengoyakkan baju sendiri serta menuduh perbuatan tersebut dilakukan penjawat awam tersebut bagi mengelak dirinya ditangkap.

Kedua-dua suspek tidak mempunyai rekod kesalahan jenayah lampau. Suspek kini direman di Ibu Pejabat Polis Daerah (IPD) Sentul bermula hari ini sehingga 22 April bagi membantu siasatan lanjut.

“Kes disiasat mengikut Seksyen 353 Kanun Keseksaan kerana menggunakan kekerasan terhadap penjawat awam dan Seksyen 6 (1)(c) Akta Imigresen kerana tidak mempunyai dokumen perjalanan yang sah,” katanya.

Rondaan serta serbuan pihak berkuasa terhadap warga asing adalah satu prosedur biasa pihak berkuasa bagi menjaga keharmonian masyarakat. Baca lagi beberapa berita serbuan pada pautan di bawah.

Lesap Ketika Serbuan Pihak Berkuasa, Warga Asing Kembali Berniaga Di Pasar Borong Selangor

Sita Barangan Penjaja Warga Asing Di Sekitar Ibu Kota, Netizen Ucap Tahniah Buat DBKL

Warga Asing Keluar Kenyataan Tidak Tepat Boleh Dibatalkan Pas Imigresen Dan Diminta Tinggalkan Negara


Peniaga Yang Jual Bungkusan Makanan Guna Paku Atau Dawai ‘Stapler’ Bakal Didenda RM10,000

Tular pada minggu lalu apabila Nasi Paku kembali menjadi trend di mana bungkusan nasi berlauk dibungkus atau ditutup menggunakan paku.

Trend tersebut telah mendapat perhatian pihak Public Health Malaysia selepas dilaporkan terdapat seorang kanak-kanak terpaksa dibawa ke hospital dan menjalani pembedahan kecemasan gara-gara tertelan paku. Difahamkan isu ini turut mendapat perhatian KKM menurut kenyataan DG Hisham pada 4 Januari lalu.

Untuk pengetahuan, bukan sahaja penggunaan paku yang dilarang malah, pihak peniaga makanan yang membungkus makanan dengan dawai kokot, paku atau apa-apa peralatan yang tajam berpeluang dikenakan denda sehingga RM10,000 atau penjara sehingga 2 tahun.

Difahamkan larangan keras ini dibuat dalam usaha untuk mengelakkan benda tajam tersebut memasuki makanan sekaligus dijamah pengguna di samping menjaga kebersihan makanan.

Sementara itu, hukuman lebih berat bakal dikenakan peniaga jika barangan bungkusan tajam ini ditemui dalam makanan di mana para peniaga bakal dikenakan denda sehingga RM100,000 atau penjara sehingga 10 tahun.

Sehubungan dengan itu, para peniaga perlu mempunyai altenatif lain dalam memastikan bungkusan makanan yang dijual tidak mengandungi benda yang tajam bagi mengelakkan bahaya kepada pengguna serta bebas daripada dikenakan denda.

Ketahui lebih lanjut mengenai isu Nasi Paku yang telah mencederakan seorang kanak-kanak dengan klik pautan di bawah.

Angkara Trend ‘Nasi Paku’, Seorang Kanak-Kanak Terpaksa Jalani Pembedahan Kecemasan

‘Derma RM5 Kena Ludah’ – Lelaki Ini Kongsi Pengalaman Berhadapan Pelarian Myanmar Besar Kepala


10 Tip Berjimat Ketika Travel Di Lombok, Indonesia

Ramai yang tanya pasal bajet. Jadi saya nak kongsikan 10 tips jimat ketika di Lombok:

1. Naik bot awam (public boat) untuk ke Gili Trawangan. Public boat baru 15 ribu Rupiah setiap orang berbanding speed boat yang kena bayar 450K++ Rupiah per boat.

2. Tempah kenderaan awal untuk mengelakkan kena cas mahal bila cari di sana. Purata untuk sewa MPV (6 orang) bersama pemandu, sehari 500-600K Rupiah sahaja( 12 jam sehari). Van dalam 800K – 1 Juta Rupiah. Kalau mahal,
boleh cari pemandu lain. Boleh cuba kalau nak naik bas di sana.

3. Purata harga hotel di sana dalam lingkungan 150K-250K Rupiah (2 orang) sahaja, boleh walk in cari saja hotel yang murah sampai jumpa. Gili Trawangan pun boleh dapat.

4. Kalau ke Bendang Kelambu, boleh ambik tiket masuk tanpa guide, kalau dengan guide dalam 80K Rupiah per orang, kalau yang biasa tak salah dalam 20k sahaja.

5. Tanjung Ann dan Pantai Batu Payung, boleh jalan kaki je. Tak ambik bot pun tak apa. Harga boat sekitar 400K Rupiah.

Baca: 33 Tip Penting Jika Anda Travel Ke Pulau Boracay, Filipina

Permandangan dari atas Bukit Pengasingan

6. Pulau Kenawa – Harga boat dalam 350K Rupiah pergi dan balik walaupun bermalam di pulau.

7. Tiu Kelep & Sendang Gile – Boleh je masuk tanpa guide sebab dah ada laluan. 20K Rupiah tiket masuk air terjun.

8. Pantai Kuta – Kalau menginap di Pantai Kuta, boleh sewa moto untuk kawasan sekitar Pantai Batu Payung,Tanjung Ann & Bukit Merese. Jimat kos pengankutan. Tak salah dalam 50k  Rupiah sehari.

9. Souvenir murah di Sengigi, kalau beli yang tepi jalan, boleh mintak diskaun banyak dari harga asal.

10. Bukit Pengasingan – Boleh ja naik sendiri tanpa guide .

Rancang awal destinasi anda. Pastikan tak terlebih bajet. Tips ni hanya untuk yang nak jimatkan kos. Selamat bercuti.

Bagi yang bakal berkahwin 16 Hotel Murah Lengkap Dengan Kolam Renang Dalam Bilik Di Bali ini mungkin patut anda pertimbangkan untuk destinasi bulan madu.


adidas Football Lancar Model Kasut X18+ Sempena Piala Dunia

Sempena piala dunia Fifa 2018 yang bermula tidak lama sahaja lagi, adidas Football hari ini mengumumkan mengeluarkan kasut terbaru yang akan dipakai beberapa duta dan key player semasa pertandingan nanti.

Energy Mode X18+ bakal mengambil pengaruh rekaan model sebelum ini iaitu adidas cleats dan kasut ini direka untuk memaksiumkan kelajuan dan pecutan untuk pemain yang bermain di bahagian penyerang.

Mohamed Salah merupakan pemain pertama akan merasmikan kasut semasa perlawanan terakhir UCL di Kiev. Selain Salah, pemain dari Sepanyol Diego Costa, dari Uruguay Luis Suarez, dari Korea Selatan Heung Min Son dan Gabriel Jesus dari Brazil yang akan memakai semasa piala dunia nanti.

Kasut Energy Mode X18+ ini akan mula djual pada minggu ini dilaman web adidas dan outlets mereka.


Pening Cari ‘Action Cam’ Pada Harga Mampu Milik, HTC RE Mungkin Pilihan Paling Ideal

Selepas GoPro menjadi pencetus fenomena action cam beberapa tahun lepas, kini terdapat pelbagai syarikat-syarikat elektronik yang turut mengeluarkan produk dengan fungsi yang sama dan dijual pada harga yang jauh lebih rendah. Tapi masalahnya walaupun dijual pada harga lebih rendah, namun kualiti rakaman video ada yang tidak begitu memuaskan.

Oleh itu, jika anda sedang mencari action cam pada harga mampu milik tetapi masih mampu memberi kualiti rakaman terbaik, kami syorkan untuk dapatkan HTC RE.

Seperti yang kita tahu, HTC merupakan jenama telefon pintar yang sudah dipercayai. Dan ini sebabnya mengapa action cam oleh HTC ini juga tidak patut diragukan. Buat pengetahuan anda, HTC juga ada mengeluarkan produk action cam dengan konsep yang sama dimiliki GoPro itu HTC RE E610.

HTC RE E610 menawarkan lensa sebesar 16MP 1/2.3, dengan sensor CMOS serta lensa ultra wide hingga 146 darjah. Seperti yang ditawarkan kebanyakkan action cam yang lain, HTC RE E610 turut hadir dengan ciri-ciri tahan lasak dan kalis air. Selain daripada memiliki tingkat resolusi 1080p @30fps dan 720p @120fps untuk slow motion video, yang paling menarik adalah kamera ini juga dilengkapi dengan grip sensor yang akan mengaktifkan kamera saat pengguna mengangkatnya.

Pada bahagian belakang kamera terdapat tombol shutter yang digunakan untuk menangkap gambar atau membuat rakaman video. Tentang kuasa operasi pula, kamera ini hadir dengan beteri 820mAh yang membolehkan anda mengambil gambar hingga 1.200 foto 16MP atau 1 jam 40 minit video dengan resolusi 1080p.

HTC RE turut menyokong internal memori sehingga 128GB. Untuk menggunakannya, kamera ini perlulah disambungkan ke telefon pintar anda melalui aplikasi HTC Zoe. Boleh muat turun di play store untuk pengguna androind, manakala app store untuk pengguna iOS.

Jika anda berminat untuk memilikinya, minggu ini merupakan waktu paling cantik kerana Lazada sedang menawarkan potongan harga sebanyak 40% dengan harga jualan serendah RM269.00 sahaja. Boleh dapatkan di sini.

Tambah lagi sebab kenapa ianya wajar dimilik. Reka bentuk yang ringkas dan kemas, mudah digunakan, kecil, ringan serta mudah dibawa.